title: Kaksi partiopoikaa

text: "Kaksi partiopoikaa" on, paitsi oppikirja, myös kirja oppimisesta. Opettavainen asenne säilyy läpi teoksen. Setonin metodina oli kannustaminen, palkitseminen ja tosi tekeminen. Vastoinkäymiset olivat voitettavissa, eränkävijälle ei mikään ollut liian vaivalloista. Pojat kasvavat henkisesti lomaviikkojensa aikana. Samin isä, joka on huolissaan poikansa paksukalloisuudesta ja huonosta koulumenestyksestä, huomaa loman lopulla, että Sam on kasvamassa mieheksi ja pystyy jo tekemään itsenäisiä päätöksiä. Heiveröinen ja epävarma Jan kasvaa loman aikana riuskaksi ja päättäväiseksi nuorukaiseksi.


title: Kaksi partiopoikaa

text: Suomenkielinen laitos on I.K. Inhan suomentama ja WSOY:n kustantama. Ensimmäinen painos on vuodelta 1917. Kirjassa on runsaasti Setonin itse piirtämiä kuvia. Mukana on myös yksityiskohtaisia ohjeita esimerkiksi tiipiin rakentamisesta ja huuhkajan täyttämisestä. Myös tulenteko tuliporalla opetetaan kirjassa tarkasti.


title: Kaksi partiopoikaa

text: Tytöt puuttuvat kirjan sivuilta. Murrosikää vasta lähestyvien poikien mielessä ei vielä kuulukaan olla tilaa tyttöhaaveille. Vuonna 1921 Seton perustaa tytöille oman partion ("Brownies"), mutta "Kaksi partiopoikaa" seikkailee vielä poikuuden ihmemaassa.


title: Kaksi partiopoikaa

text: Samin pikkusisko Minnie esiintyy vain parissa kohtauksessa ja kolmannen pojan, Gui Burnsin, neljä pikkusiskoa vielä marginaalisemmin; nämä tytöt ovat kirjailijan mukaan 1 - 4 -vuotiaita eli aivan pikkulapsia.


title: Tet-hyökkäys

text:
Tet-hyökkäys (myös Tet-offensiivi) oli Vietnamin sodassa vietnamilaisten kommunistijoukkojen tekemä suuri hyökkäys Etelä-Vietnamin asutuskeskuksiin paikallisen uudenvuoden juhlan aikaan 31. tammikuuta 1968. Vietkong ja Pohjois-Vietnamin armeija tekivät
yhtäaikaiset iskut kymmeniin asutuskeskuksiin. Tunnetuin iskuista oli terroristihyökkäys Saigonin suurlähetystöön. Hyökkäys oli käytönnössä yllätys, vaikka amerikkalaisilla oli etukäteen vihiä siitä. Kommunistit tappoivat ainakin 2000 siviiliä valtaamassaan Huessa. Amerikkalaiset pitivät pintansa Khe Sanhissa. Sotilaallisesti tet-hyökkäys oli kommunistijoukoille tappio, koska suurin osa hyökkäyksistä lyötiin kolmen viikon sisään. Vietkong ja Pohjois-Vietnamin armeija menettivät puolet hyökänneistä 60000 sotilaastaan kuolleina. Mutta hyökkäys oli merkki siitä ettei Yhdysvallat ollut onnistunut kukistamaan sissien vastarintaa. Niinpä hyökkäys käänsi Yhdysvaltain väestön mielialaa entistä enemmän sotaa vastaan. Vietkongin sissien toiminta oli pitkään lamassa tet-hyökkäyksen jälkeen.


title: Tet-hyökkäys

text: Vietnamilaisten vuoden tärkein juhla on uuden vuoden vastaanotto Tết, jota juhlitaan neljä päivää. Niinpä Yhdysvallat piti epätodennäköisenä, että sissit hyökkäsivät tuolloin. Mutta vähän enen hyökkäystä tihkui tietoja siitä.


title: Tet-hyökkäys

text: Silti hyökkäys käytännössä yllätti. Têt-juhlan päätteeksi 31. tammikuuta 1968 alkoi Etelä-Vietnamissa maaseudun sissien suuri hyökkäys kaupunkeihin. Củ Chi -tunnelit tekivät yllätyshyökkäyksen mahdolliseksi, mutta yhtä merkittävä osa oli paikallisten tuella.


title: Tet-hyökkäys

text: 70 000 sissiä valtasi yhteensä sata pientä ja suurta asutuskeskusta. Iskuja tehtiin kaikkiin suurimpiin asutuskeskuksiin. Kenraali Giáp oli aloittanut hyökkäyksen suunnittelun jo vuonna 1967. Têt-hyökkäyksen vähimmäistavoitteena oli Pohjois-Vietnamin pommitusten lopettaminen ja Yhdysvaltojen pakottaminen neuvottelupöytään. Päätavoitteena oli tietysti yhdysvaltalaisten joukkojen ajaminen pois. Vaikkei Têt-hyökkäys täysin onnistunutkaan tavoitteessaan, se jäi historiaan suurena sissien hyökkäysoperaationa. Hyökkäys tehtiin Etelä-Vietnamin kansallisen vapautusrintaman ehdotuksesta solmitun aselevon aikaan.


title: Tet-hyökkäys

text: Etelä-Vietnamin kansallisen vapautusrintaman sissit valtasivat Mekongin suiston 16 kaupungista 13. Pieni sissien kommandoryhmä yritti kaapata Yhdysvaltain lähetystön Saigonissa. Isku kuitenkin epäonnistui. Sissit hyökkäsivät myös Yhdysvaltain ja Vietnamin armeijan päämajoja vastaan. 14 kommandoa kaappasi Vietnamin radioaseman ja jäi 14 tunniksi aseman sisälle loukkuun, kunnes amerikkalaiset räjäyttivät heidät aseman mukana.


title: Tet-hyökkäys

text: Etelä-Vietnamin kansallinen vapautusrintama ja Pohjois-Vietnamin armeija valtasivat entisen keisarillisen pääkaupungin Huến 31. tammikuuta. Etelä-Vietnamin ja Yhdysvaltojen takaisinvaltauksen aikana puolet kaupungista tuhoutui, kun tykistö, meri- ja ilmavoimat pommittivat sitä. 24. helmikuuta kaupunki kuului taas Etelä-Vietnamille, mutta taistelutoimien aikana oli sekä kommunistien teloituksissa että liittouman pommituksissa kuollut 5 000 Etelä-Vietnamin kansallisen vapautusrintaman ja Pohjois-Vietnamin sotilasta, 500 liittouman sotilasta ja tuhansia siviilejä.


title: Tet-hyökkäys

text: Maaliskuun puoliväliin mennessä hyökkäyksessä oli kuollut yhdysvaltalaisten arvioiden mukaan 40 000–50 000 vietnamilaista ja noin 6 000 Yhdysvaltain ja Etelä-Vietnamin armeijan sotilasta. Khe Sanhin kaupungissa yhdysvaltalaiset lopulta voittivat: 10 000 vapautusrintaman jäsentä kaatui, mutta yhdysvaltalaisia merijalkaväen sotilaita kaatui vain 500. Têt-hyökkäys oli Vietnamin sodan käännekohta Vaikka Têt-hyökkäys epäonnistui sotilaallisesti, se oli sisseille suuri psykologinen voitto ja alkoi kääntää Yhdysvalloissa yleistä mielipidettä sotaa vastaan.


title: Radonež

text: Radonež () oli nykyisellä Moskovan alueella Hotkovon lähellä sijainnut muinaisvenäläinen kaupunki. Se tunnetaan 1300-luvun alkupuolelta lähtien. Kaupunki kuului Serpuhovin ja Moskovan ruhtinaiden omistuksiin. Radonežissa syntynyt Sergei Radonežilainen perusti sen pohjoispuolelle Troitse-Sergijevin luostarin, jonka mahdin kasvu haittasi kaupungin kehitystä. 1400–1500-luvun vaihteessa Radonež muuttui maalaiskyläksi.


title: Radonež

text: Nykyään paikalla sijaitsee Radonežin kylä, jossa on empiretyylinen Kristuksen kirkastumisen kirkko (1840) ja vuonna 1988 paljastettu Sergei Radonežilaisen muistomerkki.


title: Viiruorneerot

text: Viiruorneerot ("Thripadectes") on orneerojen heimoon kuuluva lintusuku.


title: Jermak Timofejevitš

text: Jermak Timofejevitš (; syntymäaika tuntematon – 6. elokuuta 1585) oli venäläinen kasakkapäällikkö ja Siperian valloittaja.


title: Jermak Timofejevitš

text: Iivana IV lahjoitti Stroganovin kauppias- ja teollisuussuvulle Kaman seudun vuonna 1558 ja Uralin takaiset Tura- ja Toboljokien alueet vuonna 1574. Tsaari antoi heille myös oikeuden rakentaa linnoituksia Obin ja Irtyšin rannalle. Vuoden 1577 tienoilla Stroganovit kutsuivat Jermakin joukkoineen suojelemaan omistuksiaan Siperian kaanin Kutšumin hyökkäyksiltä.


title: Jermak Timofejevitš

text: Jermak lähti sotaretkelle Siperiaan vuonna 1579 tai 1581. Lokakuussa 1582 Irtyšin rannalla käydyssä taistelussa hänen retkikuntansa tuhosi Kutšum-kaanin pääjoukot ja valtasi Siperian kaanikunnan pääkaupungin Kašlykin. Kutšum jatkoi vastarintaa ja hyökkäsi elokuussa 1585 yllättäen Jermakin retkikunnan kimppuun. Taistelussa haavoittunut Jermak sai surmansa yrittäessään uida Irtyšin sivujoen Vagain yli. Hänen joukkojensa jäänteet vetäytyivät talveksi Obin linnoitukseen.


title: Jermak Timofejevitš

text: Jermakista kertovaa kansanrunoutta syntyi jo 1500-luvulla. Myöhemmin häntä ovat kuvanneet monet kirjailijat ja taiteilijat.


title: Paljon melua tyhjästä

text: Paljon melua tyhjästä () on William Shakespearen noin vuonna 1598 kirjoittama romanttinen komedia. Se sijoittuu Sisiliaan, Messinan kaupunkiin. Näytelmä kertoo rakkaussuhteista ja kepposista, joita joutilas yläluokka tekee toisilleen. Pääosissa on Messinan kuvernörin tytär Hero ja tämän sulhanen, nuori kreivi Claudio. Sulhasen kaveri Benedikt ja morsiamen sisar Beatrice ovat toinen pari, jonka välille kehitetään romanttisia jännitteitä. Aragonian prinssi Don Pedron ja tämän velipuolen Don Juanin välille kehkeytyy jännitteitä, kateutta ja kilpailua.


title: Paljon melua tyhjästä

text: Paavo Cajander on suomentanut näytelmän ensimmäisenä 1800- ja 1900-lukujen vaihteessa, ja se ilmestyi painettuna 1920-luvun alussa. Petri Pullinen käänsi tekstin uudelleen vuonna 2001. Kersti Juvan suomennos ilmestyi 2009.


title: Sevsk

text: Sevsk () on kaupunki Brjanskin alueella Venäjällä. Se sijaitsee lähellä Ukrainan rajaa 149 kilometriä Brjanskista etelään. Kaupunki on samannimisen kunnallispiirin keskus ja sen kautta kulkee Moskovan ja Kiovan välinen M3-valtatie. Asukkaita oli 7 282 vuonna 2010, koko maaseutuvaltaisessa Sevskin piirissä väkeä oli 16 923 henkeä.


title: Sevsk

text: Paikkakunta mainitaan ensimmäisen kerran vuonna 1146 Tšernigovin ruhtinaskuntaan kuuluneena asutuksena. Vuodesta 1356 se kuului Liettuaan ja vuonna 1585 se liitettiin Moskovan Venäjään. Kaupungissa oli yksi tärkeimmistä Venäjän etelärajan linnoituksista. Vuonna 1779 siitä tuli Orjolin lääniin kuulunut kihlakuntakaupunki. 1700-luvulla Sevsk menetti sotilaallisen merkityksensä ja siitä tuli hallinnon ja kaupan keskus. 1800-luvulla rautateiden rakentaminen pysäytti kaupungin taloudellisen kehityksen. Toisen maailmansodan aikana se oli saksalaisten miehittämä.


title: Sevsk

text: Nykyään Sevskissä on lähinnä elintarviketeollisuutta. Maritsa- ja Sev-jokien yhtymäpaikassa on säilynyt linnoituksen jäänteitä. Muita nähtävyyksiä ovat vuonna 1701 rakennettu Pietari-Paavalin kirkko, barokin ja klassismin sekatyyliä edustava Kristuksen taivaaseen astumisen kirkko (1765) ja klassistinen Ristin ylentämisen kirkko. Kaupungin ulkopuolella on vuonna 1618 perustettu Kristuksen kirkastumisen luostari.


title: Šenkursk

text: Šenkursk () on kaupunki Arkangelin alueella Venäjällä. Se sijaitsee Vienanjoen sivujoen Vagan rannalla 373 kilometriä Arkangelista kaakkoon. Kaupunki on Šenkurskin piirin keskus. Asukkaita on 5 700 henkeä (vuonna 2009).


title: Šenkursk

text: Paikkakunta mainitaan ensimmäisen kerran vuonna 1229. Vuonna 1315 Šenkurskin pogostan osti Novgorodin posadnikka. Vuonna 1565 Iivana IV teki siitä "Vaga"-nimisen kaupungin, joka oli ympäröivän kihlakunnan keskus. 1600-luvun alussa nimenä mainitaan jälleen "Šenkursk". Vuodesta 1710 lähtien se oli Vagan alueen ja vuodesta 1780 Arkangelin lääniin kuuluneen kihlakunnan keskus. Asukkaat harjoittivat kauppaa sekä vaatteiden ja kenkien ompelua.


title: Šenkursk

text: Nykyään Šenkurskissa on puunjalostus- ja elintarviketeollisuutta. Kaupungissa toimii kotiseutumuseo.


title: Sechuran aavikko

text: Sechuran aavikko on aavikko Perussa ja Chilessä. Se alkaa Atacaman aavikon rajoilta Chilen pohjoisosista ja jatkuu Tyynenmeren rannikkoa pitkin Pohjois-Peruun. Sechuran aavikko on leveimmilläänkin vain 150 kilometriä leveä, mutta pituudeltaan se on yli 2 000 kilometriä. Pinta-alaltaan aavikko on yhteensä 188 735 neliökilometriä.


title: Sechuran aavikko

text: Alavilla alueilla Sechuran aavikon vuotuinen kosteusmäärä on maksimissaan vain 100 millimetriä vuodessa. Ylänköalueilla 700 metristä 1000 metriin mereltä nouseva sumu nostaa kosteusmäärän 200 millimetriin vuodessa.


title: Staritsa

text: Staritsa () on kaupunki Tverin alueella Venäjällä. Se sijaitsee Valdain ylängön itäreunalla Volgan rannalla 77 kilometriä Tveristä lounaaseen. Kaupunki on Staritsan piirin keskus. Toržokin ja Rževin välisen rautatien samanniminen asema sijaitsee 10 kilometrin päässä kaupungista. Asukkaita on 9 100 henkeä (vuonna 2009).


title: Staritsa

text: Vuonna 1297 paikalle perustettiin "Novyi Gorodok" -niminen linnoitus. 1300-luvulla sen esikaupunki kasvoi ja levittäytyi Volgan vastarannalle. Vuosisadan lopussa se sai nimen "Staritsa". Vuonna 1485 kaupunki liitettiin Tverin ruhtinaskunnan mukana Moskovan Venäjään. Vuonna 1775 Staritsasta tuli Tverin lääniin kuuluneen kihlakunnan keskus. 1700–1800-luvulla se oli tärkeä Volgan–Itämeren vesitien satama, joka välitti elintarvikkeita Pietariin. Toisen maailmansodan aikana lokakuusta 1941 tammikuuhun 1942 kaupunki oli saksalaisten miehittämä.


title: Staritsa

text: Nähtävyyksiä ovat Neitsyt Marian kuolonuneen nukkumisen luostari ja sen vuonna 1530 rakennettu katedraali, klassistinen Kolminaisuuden katedraali (1819), Neitsyt Marian temppeliin tuomisen (1570) ja Evankelista Johanneksen kirkko (1594). Linnamäellä sijaitsee Borisin ja Glebin katedraali (1820) ja sen rinteellä Pjatnitskaja-kirkko (1750). Kaupungissa on säilynyt lukuisia kivisiä kauppiastaloja.


title: Outrageous

text: ”Outrageous” on Britney Spearsin esittämä kappale, joka julkaistiin vuonna 2004 viimeisenä singlenä hänen albumiltaan "In the Zone". Kappaleen on kirjoittanut ja tuottanut R. Kelly.


title: Starkin–Heegnerin lause

text: Starkin–Heegnerin lause on imaginaaristen neliökuntien luokkalukuun liittyvä tulos. Sen mukaan jos formula_1, on kunnan formula_2 luokkaluku yhtä suuri kuin yksi, jos ja vain jos formula_3.


title: The Potatoes

text: The Potatoes on suomalainen instrumentaalimusiikkia esittävä yhtye.


title: Floris van Dijck

text: Floris Claesz van Dijck (Haarlem tai Delft, n. 1575 – Haarlem, marraskuu 1651) oli alankomaalainen taidemaalari, joka tunnetaan asetelmatöistään.


title: Floris van Dijck

text: Van Dijck asui ja työskenteli suurimman osan elämästään Haarlemissa. Opiskeltuaan kotimaassaan hän teki myös opintomatkan Italiaan. Palattuaan Alankomaihin hänet hyväksyttiin Haarlemin Pyhän Luukaksen ammattikuntakiltaan, jossa hänellä oli korkea asema. Elämänsä loppupuolella hän maalasi yhä vähemmän. Yksi syy tähän saattoi olla, että hänen ei enää tarvinnut maalata elättääkseen itsensä. Hänen valmistamansa testamentti vuodelta 1605 osoittaa, että hän oli jo tuolloin hyvin rikas.


title: Floris van Dijck

text: Van Dijck maalasi enimmäkseen asetelmia, joissa oli kuvattuna 1600-luvun alankomaalainen aamiaispöytäkattaus antimineen (): juustoja, hedelmiä ja pähkinöitä. Van Dijckin asetelmamaalauksia tunnetaan silti vain kymmenen kappaletta.


title: Rubinstein

text: Rubinstein on juutalainen sukunimi. Tunnettuja Rubinsteineja ovat muun muassa:


title: Puola yleisurheilun Euroopan-mestaruuskilpailuissa

text: Puola on osallistunut yleisurheilun ulkoratojen täyden ohjelman Euroopan-mestaruuskilpailuihin ensimmäisistä, vuoden 1934 kisoista alkaen. Yksittäisissä kisoissa se on sijoittunut mitalitilastossa kärkikolmikkoon kolmesti: vuonna 2106 Puola voitti mitalitilaston ja vuosina 1958 ja 1966 se sijoittui mitalitilastossa toiseksi. Vain vuoden 1950 kisoissa maa on jäänyt ilman mitaleja. Koko EM-kisahistorian mitalitilastossa se on seitsemäntenä.


text: Puolalaiset ovat EM-kilpailuissa menestyneet laaja-alaisesti; maalla on mestaruuksia niin pikajuoksuista, keskipitkiltä ja pitkiltä juoksumatkoilta, kävelystä, hypyistä, heitoista ja otteluista. Yksittäisistä lajeista puolalaiset ovat useimmin voittaneet naisten 200 metrin juoksun, neljä kertaa. Ensimmäinen puolalainen Euroopan-mestari oli molemmat naisten pikajuoksut Wienissä 1938 voittanut Stanisława Walasiewicz. Maan ensimmäinen Euroopan-mestaruuden saavuttanut mies oli keihäänheiton vuosina 1954 ja 1958 voittanut Janusz Sidło. EM-kilpailujen menestynein puolalainen on viisi mestaruutta voittanut pikajuoksija ja pituushyppääjä Irena Szewińska.


title: Born to Make You Happy

text: Born to make you happy on Britney Spearsin kappale ja neljäs single hänen debyyttialbumiltaan "…Baby One More Time". Kappale julkaistiin vuonna 1999.


title: NBA-kausi 1999–2000

text: NBA-kausi 1999–2000 oli NBA-liigan 54. kausi. Runkosarja käynnistyi 2. marraskuuta 1999 ja päättyi 19. huhtikuuta 2000. Pudotuspelit päättyivät 19. kesäkuuta 2000. Mestaruuden voitti Los Angeles Lakers kaatamalla finaaleissa Indiana Pacersin otteluvoitoin 4–2.V=voitot, H=häviöt, V%=voittoprosentti, *=divisioonansa voittaja


title: Lehtiorneerot

text: Lehtiorneerot ("Automolus") on orneerojen heimoon kuuluva lintusuku. Sukuun kuuluu 8 lajia.


title: Klaus Lehnertz

text: Klaus Lehnertz (s. 13. huhtikuuta 1938) on entinen saksalainen seiväshyppääjä ja olympiamitalisti.


title: Klaus Lehnertz

text: Lehnertz saavutti seiväshypyssä olympiapronssia Tokiossa 1964 tuloksella 500 cm. Itäsaksalainen Manfred Preussger jäi tässä noin kahdeksan tuntia ja 45 minuuttia kestäneessä kilpailussa samalla tuloksella neljänneksi. Belgradin EM-kilpailuissa 1962 Lehnertz sijoittui 13:nneksi tuloksella 430 cm ja Budapestin EM-kilpailuissa 1966 yhdeksänneksi tuloksella 470 cm. Méxicon 1968 olympialaisissa hän jäi karsintaan tuloksella 475 cm.


title: Allan Staffans

text: Allan Staffans (13. helmikuuta 1880 Vaasa – 19. lokakuuta 1946 Turku) oli suomalainen teknikko, vuorineuvos ja telakanjohtaja.


title: Allan Staffans

text: Staffansin valmistuttua teknikoksi Vaasan Teollisuuskoulusta hän meni töihin Kone- ja Siltarakennukselle ja nimitettiin laivanrakennusmestariksi. Vuosina 1902–1914 hän toimi Siperiassa höyrylaivojen ja ruoppaajien rakennustöiden johtajana. Telakan toiminta päättyi Venäjän vallankumoukseen.


title: Allan Staffans

text: Maaliskuussa 1918 Staffans osallistui venäläisten joukkojen hallussa olleiden Suomenlinnan tykkien sabotaasiin.


title: Allan Staffans

text: Vuoden 1921 alusta Staffansista tuli turkulaisen Ab Vulcanin toimitusjohtaja. Yritys yhdistyi vuonna 1924 Aurajoen vastarannalla sijainneen Ab Crichtonin kanssa. Staffans nimitettiin uuden telakkayhtiön johtoon. Staffansin johdolla koko telakka modernisoitiin perinpohjaisesti. Hänen erinomainen venäjän kielen ja venäläisen mentaliteetin tuntemuksensa ansiosta hän onnistui saamaan lukuisia laivatilauksia Neuvostoliitosta.


title: Allan Staffans

text: Telakka vaihtoi omistajaa kahteen otteeseen 1930-luvulla. Ensin omistajaksi tuli Kone- ja Siltarakennus, jonka Wärtsilä myöhemmin otti haltuunsa. Staffans nautti Wärtsilän pääjohtajan, Wilhelm Wahlforssin luottamusta. Vuonna 1938 Staffans sai vuorineuvoksen arvon.


title: Allan Staffans

text: Staffansin ammattitaidosta ja vanhoista liikesuhteista oli suurta hyötyä sotakorvauksena toimitettavista laivoista neuvoteltaessa.


title: Allan Staffans

text: Staffansin puoliso oli Selma Elisabeth o.s. Kjell. He saivat kaksi tytärtä, Margitin ja Gunvorin. Margit avioitui Crichton-Vulcanin tunnetun laivasuunnittelija Gösta Ruskon kanssa. Rusko kuoli äkilliseen sairauteen 1943 ja Margit paria kuukautta myöhemmin. Allan ja Elisabeth Staffans ottivat hoiviinsa heidän kaksi lastaan.


title: Nguyễn Văn Toàn

text: Nguyễn Văn Toàn (s. 6. lokakuuta 1932 Huế, Vietnam) oli kenraaliluutnantti Etelä-Vietnamin tasavallan armeijassa (ARVN) Vietnamin sodan aikana.


title: Nguyễn Văn Toàn

text: Toàn valmistui Dalatin sotakorkeakoulusta 1952, ja hänestä tuli panssarijoukkojen upseeri.


title: Nguyễn Văn Toàn

text: Toàn yleni prikaatikenraaliksi 1968. Hän komensi 2. jalkaväkidivisioonaa 1968–1972. Vuonna 1972 hänet ylennettiin kenraaliluutnantiksi ja nimitettiin komentamaan 2. armeijakuntaa. Hän toimi tehtävässä vuoteen 1974, jolloin presidentti Nguyễn Văn Thiệu erotti hänet epäiltynä korruptiosta. Hänen uskotaan suorittaneen kenraali Nguyễn Văn Hiếun salamurhan presidentti Thieun käskystä huhtikuussa 1975.


title: Orneero

text: Orneero ("Furnarius rufus") on laajalla alueella Etelä-Amerikassa elävä orneeroiden heimoon ja sukuun kuuluva varpuslintu. Orneero on Argentiinan kansallislintu.


title: Orneero

text: Kooltaan orneero on noin 18–20 cm. Selästään ja pyrstöstään orneerot ovat väritykseltään ruosteenruskeita. Pää on muuta yläruumista harmaampi. Vatsastaan laji on vaaleamman ruskea. Kurkku ja keskivatsa ovat muuta alaruumista vaaleampia. Pyrstö on muodoltaan suorakulmainen. Naaraat ja koiraat ovat ulkonäöltään samanlaisia. Nuoret linnut ovat hieman aikuisia lintuja vaaleampia.


title: Orneero

text: Orneeroa tavataan alueelta, joka ulottuu Boliviasta eteläiseen ja itäiseen Brasiliaan, Uruguayhyn ja Argentiinaan. Lajin elinympäristöä ovat pensaikot, kosteikot, maatalousmaat ja kaupunkien puistot ja puutarhat. Yleensä lajia tavataan vesialueiden läheisyydestä.. Laji elää yleensä ympäristöissä, jotka sijaitsevat 1 000–3 000 metrin korkeudella merenpinnasta.


title: Orneero

text: Orneerot syövät hyönteisiä ja muita niveljalkaisia eläimiä. Ravintoa laji etsii maasta kävellen sipsuttavalla tyylillään.


title: Orneero

text: Orneerojen pesimäkausi kestää syyskuusta helmikuulle. Naaras ja koiras orneerot rakentavat suurikokoisen umpinaisen pesän kosteasta savesta, johon tehdään sisäänkäynti sivusta. Pesä sisustetaan ruohoilla. Orneeron pesä sijaitsee puussa, puhelinpylväässä tai katon reunalla. Naaras munii kahdesta viiteen valkoista munaa, joita myös koiras hautoo. Molemmat vanhemmat myös ruokkivat kuoriutuneita poikasia.


title: Anya Seton

text: Anya Seton, oikealta nimeltään Ann Seton, (23. tammikuuta 1904 New York – 8. marraskuuta 1990 Old Greenwich, Connecticut) oli yhdysvaltalainen kirjailija.


title: Anya Seton

text: Ann Setonin vanhemmat olivat luonnontutkija, kirjailija ja taiteilija Ernest Thompson Seton ja naisasialiikkeen aktiivi ja kirjailija Grace Gallatin Seton.


title: Anya Seton

text: Anya Seton kirjoitti romanttisia historiallisia romaaneja, joissa historialliset tosiasiat olivat oikein. Kirjoista on suomennettu ainakin "Pirunpyörre" (1962), "Vihreä hämärä" (1974), "Muistojen majatalo" (1976) ja "Menneisyyden liekit" (Gummerus, 1978).


title: Anya Seton

text:
"Katherine" kertoo tarinan Katherine Swynfordista, joka jälkeläisineen muodostaa englantilaisten Tudor- ja Stuart-sukujen perustan. "Devil Waters" on kertomus onnettomasta Jamesistä Britanniaa repivissä sodissa 1700-luvun alkupuolella. "Vihreä hämärä" tapahtuu nykyajassa, jossa pariskunta kohtaa menneisyytensä inkarnaatioita. "Dragonwyck" ja "Foxfire" olivat bestsellereitä ja ne on filmatisoitu nimillä "Turha oli unelmani" (1946) ja "Ole aina luonani" (1955).
Anya Seton on haudattu Putnamin hautausmaalle Greenwichissä.


Pyöräsuunnistuksen maailmanmestaruuskilpailut ovat pyöräsuunnistuksen kansainväliset arvokilpailut. Maailmanmestaruuskilpailut järjestettiin ensi kerran vuonna 2002 Ranskassa ja vuoden 2004 kisojen jälkeen ne on järjestetty joka vuosi.


title: Pyöräsuunnistuksen maailmanmestaruuskilpailut

text: Ensimmäisissä kisoissa matkoina olivat sprintti, pitkä matka ja viesti. Vuosina 2004–2006 kilpailtiin keskimatkalla, pitkällä matkalla ja viestissä. Vuodesta 2007 neljällä eri matkalla: sprintti, keskimatka, pitkä matka ja viesti.


title: Cahenin vakio

text:
Matematiikassa Cahenin vakio on määritelty yksikkömurtolukujen muodostaman alternoivana sarjan, ja se on saatu Sylvesterin jonosta. Cahenin vakio on
Cahenin vakio on nimetty Eugène Cahenin mukaan, joka tutki sarjaa.


title: Cahenin vakio

text:
Cahenin vakio on transkendenttinen. (Davison ja Shallit 1991). Se on yksi harvoista transkendenttiluvuista, joiden ketjumurtolukuesitys tunnetaan täysin: Jos muodostetaan sarja
jossa termit muodostavat rekursion
niin Cahenin vakion ketjumurtolukuesitys on
(Davison ja Shallit 1991).
Davison, J. Les; Shallit, Jeffrey O. (1991). "Continued fractions for some alternating series". Monatshefte für Mathematik 111: 119–126. doi:10.1007/BF01332350


title: NS Arktika

text: NS Arktika on Venäjän federaation Arktika-luokan ydinkäyttöinen jäänmurtaja. Alus toimi Neuvostoliiton ja sittemmin Venäjän arktisilla vesillä. "Arktika" otettiin käyttöön 1975. Alus oli 17. elokuuta 1977 ensimmäinen pinta-alus, joka saavutti pohjoisnavan.


title: NS Arktika

text: NS Arktika ehdittiin poistaa käytöstä useampaan kertaan, mutta se korjattiin käyttökuntoon 1990-luvun lopulla. Alus poistettiin lopulta käytöstä 2007 sattuneen tulipalon jälkeen.


title: NS Arktika

text: 9. huhtikuuta 2007 aluksella syttyi tulipalo, joka tuhosi kolme hyttiä ja vioitti sähkölaitteita. Aluksen ydinreaktori ei vaurioitunut. Tulipalon sattuessa "Arktika" oli Karanmerellä, josta se palasi Murmanskiin.


title: NS Arktika

text: Lopullisesti alus poistettiin käytöstä lokakuussa 2008.


title: Manfred Preußger

text: Manfred Preußger (s. 10. heinäkuuta 1932) on entinen itäsaksalainen seiväshyppääjä.


title: Manfred Preußger

text: Preußger sijoittui Melbournen 1956 olympialaisten seiväshypyssä kahdeksanneksi tuloksella 425 cm. Tukholman EM-kilpailuissa 1958 hän saavutti hopeaa tuloksella 450 cm. Saman tuloksen saivat myös kultamitalisti Eeles Landström ja pronssimitalisti Vladimir Bulatov. Belgradin EM-kilpailuissa 1962 Preußger sijoittui kahdeksanneksi tuloksella 450 cm. Tokion 1964 olympialaisissa hän ylitti viisi metriä ja sijoittui neljänneksi samalla tuloksella kolmanneksi sijoittuneen länsisaksalaisen Klaus Lehnertzin kanssa.


title: OpenSolaris

text: OpenSolaris oli Sun Microsystemsin avoimen lähdekoodin projekti kehittäjäyhteisön rakentamiseksi Solaris-teknologian ympärille. OpenSolaris on tarkoitettu kehittäjille, järjestelmäylläpitäjille ja käyttäjille, jotka haluavat kehittää ja parantaa käyttöjärjestelmiä. Kesäkuussa 2007 yli 60 000 yhteisön jäsentä oli rekisteröitynyt opensolaris.org-sivustolle, joista noin 2 000 oli palkattu Sun Microsystemsille.


title: OpenSolaris

text: Sunin vuonna 2009 ostanut Oracle Corporation lakkautti käyttöjärjestelmän kehityksen lopullisesti elokuussa 2010. Tavoitteena on saada käyttäjät siirtymään Solaris 11 -alustalle.


title: OpenSolaris

text: Projektista on haarautunut illumos-niminen projekti.


title: I’m Not a Girl, Not Yet a Woman

text: I’m Not a Girl, Not Yet a Woman on Britney Spearsin kolmas single hänen albumiltaan "Britney".


title: Claus Schiprowski

text: Claus Schiprowski (s. 27. joulukuuta 1942) on entinen saksalainen seiväshyppääjä ja olympiamitalisti.


title: Claus Schiprowski

text: Schiprowski sijoittui Budapestin EM-kilpailuissa 1966 seiväshypyssä kahdeksanneksi tuloksella 470 cm. Méxicon 1968 olympialaisissa hän saavutti hopeaa parannettuaan viisi kertaa omaa ennätystään ja päädyttyään tulokseen 540 cm. Saman tuloksen saivat myös kultamitalin voittanut Bob Seagren ja pronssimitalisti Wolfgang Nordwig.


title: Abdeslam Ouaddou

text: Abdeslam Ouaddou (, s. 1. marraskuuta 1978 Ksar Azekour, Marokko) on marokkolainen jalkapalloilija, pelipaikaltaan puolustaja. Hän edustaa Qatarin pääsarjassa Qatar SC:tä.


title: Abdeslam Ouaddou

text: Ouaddou pelasi ensimmäisen kerran Marokon maajoukkueessa vuonna 2002, jolloin hän pelasi ensimmäiset arvokisansa vuoden 2002 Afrikan kisoissa. Sittemmin Ouaddou kuului maan vakiopuolustajiin ja pelasi myös vuoden 2004, 2006 ja 2008 kisoissa.


title: Abdeslam Ouaddou

text: Helmikuussa 2010 Ouaddou ilmoitti lopettavansa maajoukkueuransa muun muassa antaakseen tilaa nuoremmille pelaajille. Ouaddou pelasi yhteensä 57 maaottelua ja onnistui maalinteossa kolmesti.


title: Ei kenenkään maa

text: Ei kenenkään maa ("No Man's Land") on Danis Tanovićin käsikirjoittama ja ohjaama elokuva vuodelta 2001. Elokuva voitti parhaan vieraskielisen elokuvan Oscarin.


title: Tallitytöt

text: Tallitytöt on Polluxin vuonna 2003 julkaisema tietokonepeli. Pelissä on tarkoitus voittaa hevosen luottamus ja voittaa kenttäkisat.


title: Tallitytöt

text: Päähenkilönä on 14-vuotias Minna, joka saapuu tallille uutena. Siellä hän siivoaa tallia, ruokkii hevosia, mutta pääsee myös estetunneille ja maastoon. Tallilla hän tutustuu hemmoteltuun Karoliinaan, juonittelevaan Kirsiin ja Karoliinan ihanaan isoveljeen Joonakseen.


title: Tallitytöt

text: Pelin ovat luoneet Artplant ja Stabefeldt.


title: Tallitytöt

text: Pelistä on toinen osa Tallitytöt 2


title: Napoleon (täsmennyssivu)

text: Napoleon voi tarkoittaa seuraavia:


title: Tallitytöt 2

text: Tallitytöt 2 on vuonna 2004 julkaistu hevosaiheinen tietokonepeli. Se jatkaa siitä, mihin ensimmäinen osa Tallitytöt päättyy. Kuten ensimmäisen Tallitytöt-pelin, myös Tallitytöt 2:n ovat luoneet Artplant ja Stabenfeldt, sekä julkaissut Pollux-hevoskerho.


title: Tallitytöt 2

text: Pelin ensimmäisestä osasta tutut hahmot Minna ja Joonas seurustelevat ja Minna päättää hankkia rahaa, jotta hän saisi oman hevosen. Hankittuaan riittävästi rahaa, hän saa valita kolmesta erivärisestä hevosesta. Valitsemalleen hevoselle hän antaa nimen Storm. Tallille saapuu uusi tyttö nimeltä Elisa, joka osoittautuu niljakkaaksi peluriksi ja joka yrittää viedä Joonaksen Minnalta. Samalla Minnan pitää harjoitella kenttäkilpailua varten.


title: Griffin Dunne

text:
Thomas Griffin Dunne (s. 8. kesäkuuta 1955 New York City, New York, Yhdysvallat) on yhdysvaltalainen näyttelijä, ohjaaja ja tuottaja. Hänet tunnetaan muun muassa lyhytelokuvasta "Duke of Groove" (1996), jonka hän myös ohjasi, ja elokuvasta "Illasta aamuun" (1985). Hän on näytellyt myös televisiosarjoissa "Frasier", "Alias", "L.A. Law", "Saturday Night Live" ja "Alfred Hitchcock esittää".
Griffin Dunne on ollut kaksi kertaa naimisissa. Molemmat liitot ovat päättyneet eroon. Ensin hän oli naimisissa Kate Forten kanssa vuosina 1973–1974, hänen toinen vaimonsa oli näyttelijä Carey Lowell. Aviossa he olivat vuosina 1989–1995. Heillä on yksi tytär Hannah (s. 1990). Hänen siskonsa oli näyttelijä Dominique Dunne. Dunne on hyvä ystävä näyttelijä Michael Keatonin kanssa.


title: Vaarallinen nainen

text: Vaarallinen nainen (, myös "Born to Be Kissed") on yhdysvaltalainen Jack Conwayn ohjaama romanttinen draamaelokuva vuodelta 1934. "Vaarallisen naisen" käsikirjoittivat Anita Loos ja John Emerson Loosin romaanin pohjalta. Pääosia näyttelevät Jean Harlow, Lionel Barrymore ja Franchot Tone. Sivuosissa nähdään muiden muassa Lewis Stone, joka näytteli Harlowin kanssa komediassa "Punatukkainen Lilli" vuonna 1932, Patsy Kelly ja Clara Blandick.


title: Vaarallinen nainen

text: "Vaarallinen nainen" on mustavalkoinen ja 75 minuutin pituinen. "Vaarallinen nainen" sai ensi-iltansa Yhdysvalloissa 3. elokuuta vuonna 1934 ja Suomen teattereihin elokuva tuli 17. helmikuuta vuonna 1935. Metro-Goldwyn-Mayer tuotti elokuvan.


title: Vaarallinen nainen

text: "Vaarallinen nainen" kertoo revyytyttö Edith "Eadie" Chapmanista (Harlow), joka on päättänyt mennä naimisiin miljonäärin kanssa. Hänen ensimmäinen mahdollisuutensa kuolee yllättäen, jolloin hän alkaa tavoitella toista, iäkästä Thomas Randall "T.R." Paigea (Barrymore). Kun Paigen poika, T.R. "Tom" Paige Junior (Tone) rakastuu häneen, Eadielle koituu pulmia.


title: Someday (I Will Understand)

text: Someday (I Will Understand) on Britney Spearsin kappale, joka julkaistiin singlenä hänen tosi-tv-sarjansa "" DVD:ltä. Kappaleen musiikkivideossa Spears on raskaana.


title: Unkari yleisurheilun Euroopan-mestaruuskilpailuissa

text: Unkari on osallistunut yleisurheilun ulkoratojen täyden ohjelman Euroopan-mestaruuskilpailuihin ensimmäisistä, vuoden 1934 kisoista alkaen. Yksittäisissä kisoissa se on saavuttanut nollasta kahteen kultamitalia lukuun ottamatta vuoden 1954 kisoja, kun se voitti neljä kultamitalia ja sijoittui mitalitilastossa kolmanneksi. Vain vuosien 1950 ja 1986 kisoissa maa on jäänyt ilman mitaleja. Koko EM-kisahistorian mitalitilastossa se on sijalla 14. EM-kilpailujen isäntämaana se on toiminut kahdesti: Budapest oli vuosien 1966 ja 1998 kisakaupunki.


text: Unkarilaiset ovat EM-kilpailuissa menestyneet parhaiten heittolajeissa. Maan 18 mestaruudesta viisi on saavutettu moukarinheitossa, kaksi kuulantyönnössä, yksi kiekonheitossa ja yksi keihäänheitossa. Hyppylajeissa unkarilainen on voittanut mestaruuden kolme kertaa, juoksulajeissa viisi kertaa sekä otteluissa kerran. Maan ainoat kaksinkertaiset Euroopan-mestarit ovat kuulantyöntäjä Vilmos Varjú ja moukarinheittäjä Krisztián Pars.


title: Hiillostaminen

text:
Hiillostaminen eli halstraaminen tarkoittaa etenkin kalan, toisinaan myös lihan, kypsentämistä hiilloksella erityisessä pitimessä eli halsterissa, jonka puoliskojen väliin hiillostettava erä puristetaan.
__notoc__
Halsteri on paksusta teräslangasta tai ohuesta terästangosta muotoiltu paistoväline. Siinä on kahva ja usean kymmenen senttimetrin pituisen varren jatkeena kaksiosainen, päästä saranoitu ritilä, jonka puoliskojen pysyminen toisiaan vasten varmistetaan esimerkiksi varren ympäri kiinnittyvällä koukulla.


title: Hiillostaminen

text: Hiillostettavaksi käyvät erityisesti rasvaiset kalat, kuten silakka, lahna, lohi tai säynävä. Ennen hiillostamista kalat perataan, suolataan ja tarvittaessa suomustetaan. Halsterin ritilä voidaan voidella ruokaöljyllä tai muulla ruoanlaittorasvalla tarttumisen estämiseksi. Kala on kypsää, kun sen selkäevä irtoaa helposti.


title: Carey Lowell

text:
Carey Lowell (s. 11. helmikuuta 1961 Huntington, New York, Yhdysvallat) on yhdysvaltalainen näyttelijä ja malli. Hänet tunnetaan muun muassa televisiosarjoista "Kova laki", "Empire Falls" ja "Kuuden ketju" sekä elokuvista "007 ja lupa tappaa" (1989) ja "Paholaisen lapsenvahti" (1990).
Carey Lowell on ollut kolme kertaa naimisissa. Ensimmäisen puolisonsa John Stemberin kanssa hän oli naimisissa 1984–1988 ja toisen puolisonsa, näyttelijä-ohjaaja Griffin Dunnen kanssa 1989–1995. Vuonna 2002 hän meni naimisiin näyttelijä Richard Geren kanssa. Hänellä on lapsi Dunnen ja Geren kanssa. Tytär Hannah syntyi vuonna 1990 ja poika Homer syntyi vuonna 2000. Lowell on merkittävän pohjoisamerikkalaisen geologin tytär, hän matkusti ympäri maailmaa jo hyvin nuorena. Hän asui suuren osan lapsuuttaan Libyassa. Hän palasi Yhdysvaltoihin ja aloitti mallin uransa työskentelemällä muun muassa Ralph Laurenille ja Calvin Kleinille.


title: Ilona Bruzsenyák

text: Ilona Bruzsenyák (s. 14. syyskuuta 1950) on entinen unkarilainen yleisurheilija. Hänen päälajinsa olivat pituushyppy ja viisiottelu.


title: Ilona Bruzsenyák

text: Bruzsenyák saavutti Rooman EM-kilpailuissa 1974 pituushypyssä kultaa tuloksella 665 cm. Tšekkoslovakian Eva Šuranová jäi viisi senttimetriä heikommalla tuloksella toiseksi. Samojen kisojen viisiottelussa Bruzsenyák sijoittui kuudenneksi 4 399 pisteellä.


title: Ilona Bruzsenyák

text: Münchenin 1972 olympialaisissa Bruzsenyák sijoittui viisiottelussa kahdeksanneksi 4 419 pisteellä sekä pituushypyssä kymmenenneksi tuloksella 639 cm. Montréalin 1976 olympialaisissa hän sijoittui viisiottelussa 16:nneksi 4 193 pisteellä ja karsiutui pituushypyssä tuloksella 602 cm.


title: Kahdesti vihitty

text: Kahdesti vihitty () on Jack Conwayn ohjaama yhdysvaltalainen screwball komediaelokuva vuodelta 1936, jota nykyään pidetään mainitun tyylin eräänlaisena klassikkona. Päätähtinä ovat Jean Harlow, William Powell, Myrna Loy, Spencer Tracy ja Walter Connolly. Sivuosissa ovat muiden muassa Charley Grapewin, Cora Witherspoon ja E. E. Clive.


title: Kahdesti vihitty

text: Maurine Dallas Watkins, Howard Emmett Rogers ja George Oppenheimer kirjoittivat käsikirjoituksen Wallace Sullivanin tarinan alta. "Kahdesti vihitty" on mustavalkoinen ja pituudeltaan 98 minuuttia, eli tunti ja 38 minuuttia. Metro-Goldwyn-Mayer -yhtiö tuotti elokuvan.


title: Kahdesti vihitty

text: "Kahdesti vihitty" oli ehdokkaana vuonna 1937 parhaan elokuvan Oscar-palkinnon saajaksi, mutta hävisi palkinnon "Ziegfeld, naisten kuninkaalle", jossa Powell ja Loy näyttelivät.


title: Kahdesti vihitty

text: "Grand Hotelin" (1932) ohella, "Kahdesti vihitty" on yksi niistä harvoista elokuvista, joka oli ehdolla parhaan elokuvan Oscar-palkintoon ilman muita ehdokkuuksia. Kaikki muut "parhaat elokuvat" ovat voittaneet tai ollut ehdolla johonkin toiseen Oscariin, mutta "Kahdesti vihitty" on vain ja ainoastaan ollut ehdolla parhaan elokuvan Oscariin. "Grand Hotel" voitti parhaan elokuvan Oscar-palkinnon vuonna 1933.


title: Kahdesti vihitty

text:
Tracy esittää juonikasta päätoimittajaa Haggertya, jonka sanomalehti on joutunut herjaussyytteen kohteeksi. Rikas ja kaunis perijätär Connie Allenbury (Loy) vaatii viiden miljoonan dollarin korvausta lehden julkaisemista väitteistä.
Haggerty ei ole päässyt asemaansa ilman kieroilua ja siihen hän turvautuu nytkin. Hän palkkaa herjausjuttujen asiantuntijan Bill Chandlerin (Powell) hoitamaan tilanteen ja kehottaa häntä tahraamaan Connien maineen, jotta tämä joutuisi peruuttamaan syytteensä. Jotta Chandler välttyisi epäilyiltä, turvautuu Haggerty vielä toiseenkin juoneen. Hän järjestää pika-avioliiton Chandlerin ja oman tyttöystävänsä Gladyksen (Harlow) kanssa edellyttäen, että he ottavat eron heti oikeusjutun päätyttyä. Mutta tämä vain monimutkaistaa asioita, kun Bill ja Connie rakastuvat oikeasti toisiinsa.


title: Kahdesti vihitty

text:
"Kahdesti vihitty" kuuluu 1930-luvun riemukkaiden screwball-komedioiden perinteeseen. Näitä elokuvia katsoessaan lamakauden rasittama tavallinen kansa pääsi unohtamaan arkihuolensa ja vilkaisemaan rikkaiden seurapiirienä elämää, joka hupsuine perijättärineen kuvattiin yleensä melko kummallisena ja naurettavanakin.
"Kahdesti vihityn" kuvaukset alkoivat heinäkuussa 1936, ja ne saatiin päätökseen 1. syyskuuta. Kuvausten paikkana oli noin 5 000 asukkaan Sonoran kaupunki Kaliforniassa. Harlow vaihtoi nimeään "Kahdesti vihityn" kuvauksien aikana, syntymänimestään Harlean Harlow Carpenter McGrew Bern Rossonista Jean Harlowiksi. Harlowin oli pakko olla poissa kuvauksista kymmenen päivää, kun hän poltti vakavasti itsensä auringossa ja sai siitä myrkytyksen.


title: Kahdesti vihitty

text: Aluksi Rosalind Russellin piti ottaa Connie Allenburyn roolin, mutta sen sai myöhemmin Myrna Loy. Samoin Lionel Barrymoren aluksi piti ottaa Herra James B. Allenburyn roolin, mutta se meni Walter Connollylle.


title: Kahdesti vihitty

text: "Kahdesti vihitty" sai ensi-iltansa Yhdysvalloissa 9. lokakuuta vuonna 1936, ja sai voittoa 2,7 miljoonaa dollaria lippukassoilla, täten siitä tuli yksi suurimmista vuoden 1936 kassamagneeteista. Suomeen "Kahdesti vihitty" ilmestyi teattereihin 29. maaliskuuta vuonna 1937. "Kahdesti vihitty" oli myös yksi Harlowin viimeisimmistä elokuvista, sillä hän kuoli vain kahta elokuvaa myöhemmin munuaisten vajaatoiminnasta kehittyneeseen virtsamyrkytykseen, joka johtui nuorena sairastetusta tulirokosta vain 26-vuotiaana 7. kesäkuuta vuonna 1937. Hänen viimeiseksi elokuvakseen jäi romanttinen komedia "Saratoga", jonka on ohjannut myös Jack Conway, ja Harlowin vastanäyttelijänä oli Clark Gable. Siitäkin tuli myös yksi suurimmista kassamagneeteista ilmestymisvuonnaan 1937.


title: Kahdesti vihitty

text: Harlow ja Powell näyttelivät viimeksi yhdessä musikaalissa "Trocadero" vuonna 1935. Harlow ja Loy näyttelivät viimeksi yhdessä komediassa "Vaimo ja sihteeri" samana vuonna. Harlow ja Tracy näyttelivät viimeksi yhdessä komediassa "Goldie" vuonna 1931 ja rikoksessa "Riffraff" samana vuonna. Powell ja Loy näyttelivät viimeksi yhdessä vuonna 1934 kolmessa elokuvassa: rikoksessa "Kuolemaantuomittu", rikoskomediassa "Pettävä varjo", joka sai viisi muuta jatko-osaa, ja draamassa "Vaarallista leikkiä", sekä samana vuonna 1936 elämäkerrallisessa draamassa "Ziegfeld, naisten kuningas". Loy ja Tracy näyttelivät viimeksi yhdessä draamassa "Seikkailijatar" vuonna 1935.


title: Kahdesti vihitty

text: Elokuva on uudelleenfilmatisointu vuonna 1946 nimellä "Lemmenkaruselli", jonka on ohjannut Edward Buzzell ja tähtinä Lucille Ball, joka näytteli Jean Harlowin roolin, Van Johnson Powellin roolin, Esther Williams Myrna Loyn roolin ja Keenan Wynn Spencer Tracyn roolin.


title: Kahdesti vihitty

text: Juuri ennen tuotannon alkamista, MGM:n studiopäällikkö Louis B. Mayer antoi Jean Harlowille 5 000 dollarin bonusta, ensisijaisesti yllätyksellisestä voitosta hänen aikaisemmasta elokuvasta, "Lentäjän viimeinen urotyö" (1936), joka oli tuonut voittoa kolme kertaa sen budjettiin nähden.


title: English Electric

text: English Electric oli englantilainen teollisuusyritys, joka valmisti muun muassa sähkömoottoreita, kaasuturbiineja, vetureita, ohjuksia ja lentokoneita. Se perustettiin vuonna 1918 ja se toimi vuoteen 1968 asti.


title: English Electric

text: Yhtiö ei suunnitellut montakaan lentokonetta, mutta sen tuotteet ovat olleet keskimääräistä parempia, esim. English Electric Canberra ja English Electric Lightning. Yhtiön lentotekninen osa English Electric Aviation erosi vuonna 1960 osaksi Englannin valtion luomaa British Aircraft Corporation-lentokonetehdasta. Jäljelle jäänyt sähkötekninen osa sulautui General Electric Company kanssa vuonna 1968.


title: Circinae

text: Circinae on haukkojen heimoon kuuluva huomattava päiväpetolintujen alaheimo, johon kuuluu myös suohaukkojen suku ("Circus"). Suohaukat lentelevät matalalla niittyjen ja soiden yläpuolella ja etsivät sieltä käsin saaliikseen pieniä nisäkkäitä ja lintuja, joskus myös kaloja. Suurin osa alaheimon lajeista kuuluu "Circus"-sukuun, joka on saanut nimensä lintujen pyörivästä liikehdinnästä soidinmenojen aikana. Suohaukkojen koiraat ja naaraat ovat väritykseltään useimmiten hyvin erilaisia.


title: Circinae

text: Suomessa pesii vakituisesti sinisuohaukka ja ruskosuohaukka sekä hyvin harvinaisena niittysuohaukka. Vierailijoina voidaan satunnaisesti tavata muitakin lajeja.


title: El Agheila

text: El Agheila (, "Al ‘Aqaylah") on kylä Välimeren rannikolla Iso-Syrtin lahden laidalla Kyrenaikassa, Libyassa. Se on samannimisen kunta-alueen keskus.


title: El Agheila

text: El Agheilan alue on hyvin kuivaa ja hiekkapitoista. Pääelinkeino on satunnaisen maanviljelyn lisäksi kalastus ja kalanviljely.


title: El Agheila

text: Alue tunnetaan parhaiten toisen maailmansodan taisteluiden näyttämönä. Joulukuussa 1941 Britannian joukot valtasivat sen italialaisilta, mutta maaliskuussa 1942 saksalaiset ottivat sen. Saksalaisjoukot eivät kuitenkaan saaneet Tobrukia, johon brittejä joutui piiritetyksi kesäkuuhun 1942 asti. Tällöin saksalaiset valtasivat koko alueen. Britit saivat sen itselleen marraskuussa, jolloin myös El Agheila otettiin takaisin. Italian miehittäessä Libyaa El Agheilassa oli beduiineille tarkoitettu keskitysleiri, jossa kuoli tuhansia vankeja.


title: Jackpot Films

text: Jackpot Films Oy (tunnettu aikaisemmin nimellä Kanta-Hämeen Mainospellet Oy) on vuonna 1998 perustettu suomalainen elokuvatuotantoyhtiö. Yrityksen toimitusjohtaja on Timo Kahilainen. Yhtiö on pääasiassa tuottanut Kummeli-tuotantoja Porkkana Ryhmän ohella.


title: Jackpot Films

text: Yhtiön nimi muutettiin nykyiseksi vuonna 2005.


title: Margit Papp

text: Margit Papp (s. 30. huhtikuuta 1948) on entinen unkarilainen yleisurheilija, jonka päälaji oli viisiottelu.


title: Margit Papp

text: Papp aloitti pitkän arvokisauransa kotimaassaan järjestetyissä Budapestin EM-kilpailuissa 1966 sijoittumalla viisiottelussa 18:nneksi tuloksella 4 240 pistettä. Helsingin EM-kilpailuissa 1971 hän sijoittui kahdeksanneksi 4 833 pisteellä. Münchenin 1972 olympialaisissa hän sijoittui 23:nneksi 4 074 pisteellä. Rooman EM-kilpailuissa 1974 hän oli kahdestoista 4 207 pisteellä ja Montréalin 1976 olympialaisissa kahdeksas 4 535 pisteellä.


title: Margit Papp

text: Uransa ainoan arvokisavoiton Papp saavutti Prahan EM-kilpailuissa 1978. Hän keräsi viisiottelussa, jossa 200 metrin juoksu oli ensimmäistä kertaa arvokisoissa korvattu 800 metrin juoksulla, 4 655 pistettä ja sijoittui alkuperäisissä tuloksissa toiseksi 89 pistettä Neuvostoliiton Nadežda Tkatšenkolle hävinneenä. Neuvostoliittolainen jäi kuitenkin dopingtestissä kiinni anabolisten steroidien käytöstä, joten Papp nostettiin jälkikäteen mestariksi. Unkarilaisen tulokset viisiottelun osalajeissa olivat 13,70 s 100 metrin aitajuoksussa, 15,41 m kuulantyönnössä, 181 cm korkeushypyssä, 622 cm pituushypyssä sekä 2.16,2 800 metrin juoksussa. Muille mitaleille sijoittuneista itäsaksalaisista hän voitti ratkaisevasti Burglinde Pollakin korkeushypyssä (Pollakin tulos oli 165 cm) sekä Kristine Nitzschen aitajuoksussa ja kuulantyönnössä (Nitzschen tulokset olivat 14,02 s ja 12,77 m).


title: Margit Papp

text: Moskovan 1980 olympialaisissa Papp sijoittui viidenneksi pistemäärällä 4 562. Hänen edelleen sijoittui kolme neuvostoliittolaista – parhaana Prahan EM-kisoissa hylätty Nadežda Tkatšenko – sekä yksi itäsaksalainen. Hän osallistui myös pituushyppyyn mutta karsiutui tuloksella 632 cm.


title: Matthijs van Boxsel

text: Matthijs van Boxsel (s. 25. elokuuta 1957 Amsterdam) on alankomaalainen kirjailija ja tutkija. Boxsel on tutkinut tyhmyyttä 1980-luvulta lähtien ja hän on kirjoittanut aiheesta useita kirjoja. Hän on parhaiten tunnettu kirjastaan "Tyhmyyden ensyklopedia" (alkuteos "De Encyclopedie van de Domheid", 1999), joka on käännetty useille kielille.


title: Matthijs van Boxsel

text: Boxsel syntyi 25. elokuuta 1957. Hänen vanhempansa olivat taiteilija ja kuvittaja Pim Boxsel ja Janneke Laméris. Hän opiskeli Amsterdamin yliopistossa kirjallisuudentutkimusta vuosina 1975–1983 ja valmistui tutkimuksella tyhmyyden käsitteestä Robert Musilin ja Immanuel Kantin teoksissa.


title: Matthijs van Boxsel

text: Valmistumisen jälkeen Boxsel järjesti historioitsija Gijs van der Hamin kanssa näyttelyn Alankomaissa painetuista ranskalaisista kirjoista, toimi opettajana sekä julkaisi ensimmäiset tyhmyyttä käsittelevät kirjansa omakustanteina. Vuonna 1992 hän omien sanojensa mukaan saavutti oman tyhmyytensä pohjan. Löydettyään omasta mielestään vastauksen perimmäisiin tyhmyyttä koskeviin kysymyksiin hän vietti kaksi vuotta testaten teoriaansa systemaattisesti. Palatessaan lopulta tutkimuksensa ensimmäiselle sivulle hän tajusi, ettei enää tavoittanut perimmäistä ideaansa. Häneltä meni vuosia saavuttaa taas usko projektiinsa. Hollantilainen kustantaja kuitenkin kiinnostui tutkimuksen materiaaleista, ja siitä lähtien hänen kirjojaan on julkaistu.


title: Matthijs van Boxsel

text: 1990-luvun puolivälistä lähtien Boxsel on elättänyt itsensä tyhmyydellä. Hän on luennoinut aiheesta niin kotimaassaan kuin ulkomailla sekä kirjoittaa säännöllisesti alankomaalaiseen kirjallisuuslehteen tyhmyydestä. Hän myös pitää kursseja Rietveldin akatemiassa ja Groningenin yliopistolla. Vuonna 1999 hän julkaisi teoksensa "Tyhmyyden ensyklopedia", josta hän sai Jan Hanlo -kirjallisuuspalkinnon sekä Generale Bank -kirjallisuuspalkinnon. Kirja on käännetty 17 kielelle. Tämän menestysteoksen jälkeen hän on julkaissut vielä kaksi samaa aihetta sivuavaa kirjaa.


title: Matthijs van Boxsel

text: Boxsel on myös ollut vuodesta 2005 lähtien keskeisenä jäsenenä Hollannin ’Patafysiikan akatemiassa ja vuodesta 2006 kyseisen järjestön lehden päätoimittajana ja julkaisijana. Samana vuonna hän myös järjesti Dr. Guislanin psykiatrisessa museossa näyttelyn morosofiasta.


title: Freedom

text: Freedom () voi viitata seuraaviin asioihin:Laivoja:Musiikissa:


title: Kore (veistos)

text:
Kore (, ’neito’) oli erityisesti arkaaisella kaudella Kreikassa käytetty nimitys useimmiten marmorista valmistetulle ja yleensä myös maalatulle nuorta naista esittävälle veistokselle.
Kore-veistokset esittivät suoraryhtisenä seisovaa verhottua naista, jonka jalat olivat säännönmukaisesti yhdessä tai toinen hieman eteen tuotuna. Kädet riippuivat joko suorina molemmin puolin tai toinen käsivarsi oli hieman taivutettuna kantaen votiivilahjaa. Pääsääntöisesti patsaan esittämä hahmo oli pukeutunut joko peplokseen tai kitoniin.


title: Kore (veistos)

text: Tunnettuihin kore-veistoksiin kuuluvat Erekhtheionin karyatidit ja Frasikleia-kore sekä lukuisat Akropoliilta löydetyt Athenelle omistetut koret, kuten Antenorin kore, Euthydikoksen kore, La Delicata -kore ja Peploforos. Kore-veistosten miespuolinen vastine oli "kuros" (tai "kouros").


title: Irina Begljakova

text: Irina Begljakova (3. helmikuuta 1933 – 19. maaliskuuta 2018) oli neuvostoliittolainen kiekonheittäjä ja olympiamitalisti.


title: Irina Begljakova

text: Begljakova saavutti kiekonheitossa hopeaa Bernin EM-kilpailuissa 1954 tuloksella 45,79 m. Hän hävisi maannaiselleen Nina Ponomarjovalle yli kaksi metriä tuossa kilpailussa, jossa Neuvostoliitto saavutti kolmoisvoiton. Vuonna 1955 hän ylitti ensimmäisen kerran 50 metriä tuloksellaan 50,93 m, jota pidemmälle tuona vuonna heittivät vain Ponomareva ja Nina Dumbadze. Vuonna 1956 hän paransi ennätyksekseen 52,71 m ja oli jälleen maailmantilastossa kolmas. Melbournen 1956 olympialaisissa hän sai hopeaa tuloksella 52,54 m. Hän hävisi Tšekkoslovakian Olga Fikotoválle runsaan metrin.


title: Irina Begljakova

text: Tukholman EM-kilpailuissa 1958 Begljakova sijoittui neljänneksi tuloksella 50,87 m. Hän hävisi pronssimitalisti Kriemhild Hausmannille 12 senttimetrillä.


title: AmigaOS 4

text: AmigaOS 4 on Amigan-käyttöjärjestelmien tuoteperhe henkilökohtaisiin PowerPC-tietokoneisiin.


title: AmigaOS 4

text: AmigaOS 4 on Hyperion Entertainmentin tekemä uudempi versio PowerPC-prosessorilla laajennetuille Amiga-tietokoneille. AmigaOS 4 on kehitetty Commodoren tekemän 3.1 version pohjalta eikä se käytä Haage&Partner tekemien versioien 3.5 ja 3.9 ohjelmakoodia.


title: Metsäorneerot

text: Metsäorneerot ("Cranioleuca") on orneerojen heimoon kuuluva lintusuku. Suvussa on 20 lajia.


title: Marija Golubnitšaja

text: Marija Golubnitšaja (s. 24. helmikuuta 1924) on neuvostoliittolainen, 1950-luvulla menestynyt yleisurheilija ja olympiamitalisti. Hänen päälajinsa oli 80 metrin aitajuoksu.


title: Marija Golubnitšaja

text: Golubnitšaja saavutti 80 metrin aitajuoksussa hopeaa Helsingin 1952 olympialaisissa ajalla 11,1 s. Hän hävisi kilpailun voittaneelle Shirley Stricklandille 0,2 sekuntia. Bernin EM-kilpailuissa 1954 hän voitti kultaa ajalla 11,0 s. Melbournen 1956 olympialaisissa hän sijoittui viidenneksi ajalla 11,3 s.


title: Saigonin kaunotar

text: Saigonin kaunotar () on Victor Flemingin ohjaama yhdysvaltalainen romanttinen draamaelokuva vuodelta 1932, jonka pääosissa ovat Clark Gable, Jean Harlow, Gene Raymond ja Mary Astor. Sivuosissa ovat muun muassa Donald Crisp ja Tully Marshall.


title: Saigonin kaunotar

text: Elokuvan käsikirjoitti John Lee Mahin Wilson Collisonin samannimisen näytelmän pohjalta. Alkuperäistä näytelmää esitettiin New Yorkissa 2. tammikuuta 1928. "Saigonin kaunotar" sai ensi-iltansa Yhdysvalloissa 22. lokakuuta vuonna 1932 ja Suomeen elokuva tuli teattereihin esitykseen vajaat vuoden myöhemmin, 10. syyskuuta vuonna 1933. Elokuva on mustavalkoinen ja 83 minuutin mittainen. Tuotantoyhtiönä oli Metro-Goldwyn-Mayer. "Saigonin kaunotarta" nykyään pidetään klassikkona.


title: Saigonin kaunotar

text: Olosuhteet ovat karut Dennis Carsonin (Clark Gable) Indokiinassa sijaitsevilla (Vietnam) kumiplantaaseilla pölyävän kuivan monsuunituulen aikana. Viimeisin vene yläjuoksulta tuo Carsonille ei-tervetulleen vieraan: Vantinen (Jean Harlow), joka on lutka Saigonista. Vantine toivoo välttävänsä poliisia ja jäädä jonkun kautta maahan. Mutta Carson, alun perin mielenkiinnoton, pian antaa periksi Vantinen liialliselle viehätysvoimalle. Kun maanmittari Gary Willis (Gene Raymond) sairastuu malariaan ja hänen tyrmäävä vaimonsa Barbara (Mary Astor) ilmaantuu, sateet alkavat ja intohimo virrata kuin vesi...


title: Saigonin kaunotar

text: Alun perin Greta Garbon olisi pitänyt näytellä Vantine Jeffersonin roolin, mutta käsikirjoitus koki äärimmäisen uudelleen kirjoituksen ja rooli uudelleenlaadittiin Jean Harlowille.


title: Saigonin kaunotar

text: "Saigonin kaunotar" oli Metro-Goldwyn-Mayerin yksi suurimmista kassamagneeteista ilmestymisvuonnaan "Grand Hotelin", "Punatukkaisen Lillin" ja "Sinun tahtosi mukaan" ohella.


title: Saigonin kaunotar

text: Elokuva uudelleenfilmatisointiin vuonna 1953 nimellä "Mogambo", jonka ohjasi John Ford ja pääosissa ovat myös Clark Gable, joka näyttelee saman roolin 21 vuoden jälkeen, Ava Gardner, joka näyttelee Harlowin roolin, sekä Grace Kelly, joka näyttelee Astorin roolin. "Saigonin kaunotar" oli toinen kuudesta Harlowin ja Gablen yhteistyöstä.


title: Saigonin kaunotar

text: Vuonna 2006 "Saigonin kaunotar" valittiin "kulttuurisesti, historiallisesti tai esteettisesti merkittävänä" elokuvana säilytettäväksi Yhdysvaltain kongressin kirjaston National Film Registryssä.


title: London MC

text: London MC on suomalainen eurodance-artisti. London MC:n takana on englantilaismies, joka tunnetaan myös nimellä MC Scholar, jota hän käyttää muun muassa Beats and Stylesin kanssa tekemässä kappaleessa "Dance, Dance, Dance!". London MC on Beats and Stylesin "luoma" eurodanceprojekti, joka syntyi, kun Beats and Styles halusi valmistaa eurodancelevyn.


title: London MC

text: London MC on toistaiseksi julkaissut vain yhden albumin "Euro Party", jolta suurimmaksi hitiksi nousi "What Is My Name?" -kappale. London MC:llä on kaksi musiikkivideota: "What Is My Name?" ja "You by My Side". Vuonna 2009 London MC palasi takaisin "Sexy ladies" -biisillään.


title: C. Thomas Howell

text: Christopher Thomas Howell (s. 7. joulukuuta 1966, Los Angeles, Kalifornia, Yhdysvallat) on yhdysvaltalainen näyttelijä. Hänet tunnetaan mm. elokuvista "Outsiders – kolmen jengi" (1983), "Punainen aamunkoitto" (1984), "Grandview USA – Pieni kaupunki, suuret unelmat" (1984), "Liftari" (1986), "Kesän maku" (1990), "Gettysburgin taistelu" (1993), "Fatal Affair" (1998), "Hillsiden kuristaja" (2004) ja "Hoboken Hollow" (2005). Howell tunnetaan erityisesti Criminal Minds – FBI-tutkijat- sarjan Viikatemiehenä joka tappoi Aaron Hotchenrin (Thomas Gibson) ex-vaimon, Haleyn. Hän esiintyi sarjassa neljännen kauden lopussa ja viidennen puoleenväliin.Howell oli naimisissa näyttelijä Rae Dawn Chongin kanssa vuosina 1989–1990; nykyisin hän on naimisissa Sylvie Andersonin kanssa. Heillä on kolme lasta Isabelle (s. 1993), Dashiell (s. 1997) ja Liam West (s. 2001).


title: Euro Party

text: Euro Party on suomalaisen eurodance -artisti London MC:n toistaiseksi ainut albumi. Albumin julkaisi Sony BMG ja se julkaistiin vuonna 2005. Albumilta julkaistiin single "What Is My Name?".


title: Hersheyn-Chasen-koe

text: Hershey-Chase-kokeet olivat joukko Alfred Hersheyn ja Martha Chasen johdolla vuonna 1952 tehtyjä kokeita, joiden avulla vahvistettiin DNA:n olevan geneettinen materiaali.


title: Hersheyn-Chasen-koe

text: Hershey ja Chase suorittivat kokeensa viruksella T2-bakteriofagilla. Fagi koostuu geneettistä materiaalia ympäröivästä proteiinikuoresta. Fagi tartuttaa bakteerin kiinnittymällä sen ulompaan kalvoon ja ruiskuttamalla genettisen materiaalin bakteerin sisäpuolelle.


title: Hersheyn-Chasen-koe

text: Hershey palkittiin vuonna 1969 Nobelin lääketieteen palkinnolla yhdessä Max Delbrückin ja Salvador Luriain kanssa virusten lisääntymismenetelmiin ja geneettiseen rakenteeseen liittyvästä tutkimuksesta.


title: Karl-Friedrich Haas

text: Karl-Friedrich Haas (s. 28. heinäkuuta 1931) on entinen saksalainen pikajuoksija ja olympiamitalisti. Hänen päämatkansa oli 400 metriä.


title: Karl-Friedrich Haas

text: Haas saavutti Helsingin 1952 olympialaisissa pronssia 4 × 400 metrin viestijuoksussa, jossa Saksan joukkueen loppuaika oli 3.06,6. Henkilökohtaisella 400 metrin matkalla hän sijoittui neljänneksi ajalla 47,0. Bernin EM-kilpailuissa 1954 hän saavutti viestissä hopeaa loppuajalla 3.08,8 ja sijoittui 400 metrillä neljänneksi ajalla 47,8. Melbournen 1956 olympialaisissa hän voitti 400 metrillä hopeaa ajalla 46,8 oltuaan loppukilpailussa vielä sata metriä ennen maalia viimeisenä. Viestissä Saksa sijoittui neljänneksi ajalla 3.08,2. Tukholman EM-kilpailuissa 1958 Haas saavutti viestissä hopeaa ajalla 3.08,2 sekä 400 metrillä pronssia ajalla 47,0.


title: Khalid Fuhami

text: Khalid Fuhami (, s. 25. joulukuuta 1972 Casablanca, Marokko) on marokkolainen maalivahtivalmentaja ja entinen jalkapallomaalivahti.


title: Khalid Fuhami

text: Fuhami nimitettiin toukokuussa 2014 Marokon maajoukkueen maalivahtivalmentajaksi.


title: Eino Toivonen

text: Eino Johannes Toivonen () oli suomalainen jääkärieverstiluutnantti. Hänen vanhempansa olivat työnjohtaja Juho Toivonen ja Fanny Puhakka. Hänet vihittiin avioliittoon vuonna 1920 Hervor Lovisa Appelgrén kanssa.


title: Eino Toivonen

text: Toivonen kirjoitti ylioppilaaksi Oulun suomalaista klassillisesta lyseosta vuonna1910 ja liittyi Pohjois-Pohjalaiseen osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla vuosina1910–1913. Opintojen sa jälkeen hän toimi Oulun suomalaisen klassillisen lyseon matematiikan virkaatekevänä nuorempana lehtorina vuosina 1913–1914 ja väliaikaisena matematiikan opettajana Oulun molemmissa lyseoissa syyslukukaudella 1914. Toivonen kävi Sotakorkeakoulun Saksassa vuosina 1923–1925. Suomen sotakorkeakoulu lahjoitti Toivoselle vuonna 1926 diplomin.


title: Eino Toivonen

text: Toivonen liittyi vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 17. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Rintamakomennuksensa jälkeen hän kävi vuonna 1917 Polangenissa järjestetyn erikoiskurssin (pommarikurssi).


title: Eino Toivonen

text: Toivonen saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 2. jääkärirykmentin 4. jääkäripataljoonan 2. komppaniaan ja otti osaa sisällissodan taisteluihin Kalevankankaalla, missä hän haavoittui taistelussa pahasti 28. maaliskuuta 1918.


title: Eino Toivonen

text: Toivonen toimi sisällissoda jälkeen 15. toukokuuta 1918 alkaen komentajana 2. ja 5. Jääkärirykmentin täydennyspataljoonassa, josta hänet siirrettiin 30. kesäkuuta 1918 alkaen 5. Jääkärirykmenttiin, jonka nimi muutettiin myöhemmin Porin jalkaväkirykmentti 2:ksi. Rykmentissä hän toimi komppanianpäällikkönä eri komppanioissa. Porin jalkaväkirykmentti 2:sta hänet siirrettiin 2. huhtikuuta 1919 Keski–Suomen rykmenttiin, missä hän toimi 2. komppanian päällikkönä ja aliupseerikoulun johtajana. Armeijasta hän erosi 25. toukokuuta 1921 ja astui 1. kesäkuuta 1921 suojeluskuntajärjestön palvelukseen, jossa hänet sijoitettiin päälliköksi Oulun suojeluskuntapiiriin. Oulusta hänet komennettiin 1. lokakuuta 1925 ja lopulta siirrettiin 30. marraskuuta 1925 alkaen Suojeluskuntain yliesikunnan koulutusosaston päälliköksi. Suojeluskunnista hän erosi 30. elokuuta 1930 ja tyskenteli sen jälkeen myyntipäällikkönä Loimaan mylly oy:n palveluksessa. Loimaan ylly oy: toimitusjohtajaksi hänet nimitettiin vuonna 1933.


title: Eino Toivonen

text: Toivonen osallistui talvisotaan Viipurin Lappeenrannan ja Pohjois-Hämeen suojeluskuntapiirien päällikkönä ja jatkosodan puhjettua hän sai komentoonsa Päijänteen, Pohjois-Hämeen ja Lounais-Suomen sotilasläänit ja oli tehtävässä vuoteen 1942 saakka.


title: Eino Toivonen

text: Toivonen toimi Loimaan Kauppakamariyhdistyksen puheenjohtajana ja Suomi Yhtiön edustajiston jäsenenä sekä Loimaan Yhteiskoulun johtokunnan puheenjohtajana. Hän toimi myös Turun Yliopiston kunnianeuvoston jäsenenä ja Loimaan Reservinupseeri kerhon kunniajäsen sekä sai Teollisuusneuvoksen arvonimen vuonna 1951. Toivonen muisti myös jääkäriveljiään koko elämänsä ajan ja lahjoitti jääkärimerkin jääkärien hautakiviin. Toivonen haudattiin Loimaalle.


title: Ira Murchison

text: Ira Murchison (6. helmikuuta 1933 – 28. maaliskuuta 1994) oli yhdysvaltalainen pikajuoksija ja olympiavoittaja.


title: Ira Murchison

text: Murchison sivusi vuoden 1956 aikana kolmasti 100 metrin juoksun maailmanennätystä. Hän juoksi ajan 10,2 s sekä Comptonissa 1. kesäkuuta että Los Angelesissa 29. kesäkuuta. Willie Williams paransi elokuussa Berliinissä maailmanennätystä 0,1 sekuntia mutta päivää myöhemmin myös Murchison juoksi samassa paikassa ajan 10,1 s.


title: Ira Murchison

text: Murchison voitti kultaa 4 × 100 metrin viestijuoksussa Melbournen 1956 olympialaisissa. Yhdysvallat paransi yli 20 vuotta vanhaa maailmanennätystä aikaan 39,5 s. Henkilökohtaisella 100 metrillä Murchison sijoittui neljänneksi ajalla 10,6 s; mitalit menivät kahdelle hänen maanmiehelleen sekä Australian Hector Hoganille.


title: Ira Murchison

text: Vuonna 1963 Murchison sijoittui São Paulossa käydyissä Pan-Amerikan kisoissa 100 metrillä pronssille ajalla 10,62 s.


title: Leamon King

text: Leamon King (13. helmikuuta 1936 – 23. toukokuuta 2001) oli yhdysvaltalainen pikajuoksija ja olympiavoittaja.


title: Leamon King

text: King sivusi lokakuussa 1956 Kaliforniassa kahdesti 100 metrin juoksun maailmanennätystä. Hän juoksi ajan 10,1 s sekä Ontariossa 20. lokakuuta että Santa Anassa 27. lokakuuta. Kuukautta myöhemmin Melbournen olympialaisissa hän pääsi juoksemaan vain 4 × 100 metrin viestijuoksun, jonka Yhdysvallat voitti maailmanennätysajalla 39,5 s; edellisellä ennätyksellä oli ikää yli 20 vuotta.


title: Kelly Kisio

text: Kelly Wade Kisio (s. 18. syyskuuta 1959 Peace River, Alberta) on entinen kanadalainen ammattilaisjääkiekkoilija. Kisio toimii Calgary Hitmenin toimitusjohtajana ja varavalmentajana.


title: Kelly Kisio

text: Kisio pelasi NHL:ssä 761 ottelua. Uransa aikana hän pelasi joukkueissa Detroit Red Wings, New York Rangers, San Jose Sharks ja Calgary Flames.


title: Kelly Kisio

text: Hän pelasi kauden 1982–1983 HC Davosissa Sveitsissä. Siellä hän teki 38 ottelussa 49 maalia ja 32 syöttöä. Maaliskuun 1983 alussa Kisio teki sopimuksen Detroit Red Wingsin kanssa ja pelasi seurassa loppu kauden. Kesällä 1986 Detroit myi Kision yhdessä kahden muun pelaajan kanssa Rangersiin, josta se sai vaihdossa maalivahti Glen Hanlonin. Joulukuussa 1987 Kisiosta tehtiin Rangersin kapteeni. Hän oli Rangersin kapteeni kolmen ja puolen vuoden ajan, kunnes 30. toukokuuta 1991 Minnesota North Stars valitsi hänet . Minnesota vaihtoi Kision kuitenkin San Jose Sharksin Shane Churlaan neljä päivää myöhemmin. San Josessa Kisio pelasi vuoteen 1993 asti. Hän siirtyi vapaana agentti elokuussa 1993 Calgary Flamesiin, jossa pelasi uransa loppuun.


title: Kelly Kisio

text: Kisio lopetti uransa Calgary Flamesissä vuonna 1995 ja liittyi Flamesin kykyjenetsijäksi. Kaudella 1998–1999 hänet nimitettiin Calgary Hitmenin toimitusjohtajaksi. Hitmenin omistaa Calgary Flames. Kision toimitusjohtajakaudella Hitmenit ovat joka vuosi selviytyneet play-offeihin, voittaneet kaksi keskustan divisioonan mestaruutta ja vuonna 1999 Western Hockey Leaguen.


title: Kelly Kisio

text: Kisiolla ja hänen vaimollaan Lindalla on kolme lasta.


title: Louis Jones

text: Louis Jones (15. tammikuuta 1932 – 3. helmikuuta 2006) oli yhdysvaltalainen pikajuoksija ja olympiavoittaja.


title: Louis Jones

text: "Lou" Jones juoksi Méxicossa käydyissä Pan-Amerikan kisoissa 18. maaliskuuta 1955 uuden maailmanennätyksen 400 metrin juoksussa. Hänen aikansa 45,4 s oli 0,4 sekuntia parempi kuin George Rhodenin vuonna 1950 juoksema entinen ennätys. Los Angelesissa 30. kesäkuuta 1956 Jones paransi maailmanennätystä aikaan 45,2 s. Melbournen 1956 olympialaisissa hän oli voittajasuosikki ja johti loppukilpailua ensimmäiset 300 metriä mutta putosi lopulta viidenneksi ajalla 48,1 s. Olympiakultaa hän voitti 4 × 100 metrin viestijuoksussa loppuajalla 3.04,8.


title: Lego Belville

text: Lego Belville on lähinnä tytöille suunnattu Lego-tuotesarja, joka tuli markkinoille vuonna 1994. Sarjan palikoissa käytetään muista seteistä poikkeavia värejä kuten vaaleanpunaista ja purppuraa. Belville-tuotesarjan hahmot ovat suurempia kuin minihahmot, ja niissä on nivelet.


title: Lego Belville

text: Lego Belville -tuotesarjan alateemoja ovat


title: Wes Scantlin

text: Wesley Reid Scantlin (s. 9. kesäkuuta 1972 Kansas City, Missouri, Yhdysvallat) on post-grunge-yhtye Puddle Of Muddin laulaja-kitaristi. Hän on esiintynyt myös duona Alice in Chains -yhtyeen kitaristin Jerry Cantrellin kanssa sekä Carlos Santanan "All That I Am" -albumilla.


title: Wes Scantlin

text: Wes Scantlinin esikuvia ovat olleet muun muassa AC/DC, Nirvana, Van Halen ja Led Zeppelin.


title: Jesse Mashburn

text: Jesse William Mashburn (s. 14. helmikuuta 1933) on entinen yhdysvaltalainen pikajuoksija ja olympiavoittaja.


title: Jesse Mashburn

text: Mashburn voitti Méxicossa käydyissä Pan-Amerikan kisoissa 1955 kultaa 4 × 100 metrin viestijuoksussa ajalla 3.07,2 sekä pronssia 400 metrin juoksussa ajalla 46,3. Melbournen 1956 olympialaisissa hän voitti kultaa 4 × 100 metrin viestijuoksussa loppuajalla 3.04,8.


title: Vilho Torniainen

text: Vilho Torniainen () oli suomalainen jääkärieverstiluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Riianlahdella vuonna 1916. Muutama vuosi myöhemmin hän osallistui Suomen sisällissotaan Valkoisen Armeijan riveissä ryhmänjohtajana. Sisällissodan jälkeen hän loi armeijauransa viestijoukoissa ja osallistui talvi- ja jatkosotaan viestikomentajana rintamajoukoissa.


title: Vilho Torniainen

text: Torniaisen vanhemmat olivat vaatturi Kalle Torniainen ja Ida Tukiainen. Hänet vihittiin avioliittoon vuonna 1924 Lyyli Koiviston kanssa.


title: Vilho Torniainen

text: Torniainen kävi kansakoulun ja suoritti yksityisesti viidennen luokan Mikkelin suomalaisessa lyseossa vuonna 1921 ja kahdeksannen lukan Helsingin suomalaisessa yksityislyseossa vuonna 1936. Hän suoritti jääkärialipäällystölle järjestetyn aktiiviupseerikurssin Kadettikoulussa vuonna 1921 ja tiedonantoupseerikurssin vuonna 1922 sekä Sotateknillisen koulun vuosina 1930–1932.


title: Vilho Torniainen

text: Torniainen työskenteli alikonemestarina ennen liittymistään vapaaehtoisena Saksassa sotilaskoulutusta antavan jääkäripataljoona 27:n täydennysjoukkoon 6. elokuuta 1916, josta hänet siirrettiin pataljoonan 4. komppaniaan 5. joulukuuta 1916. Hän otti osaa taisteluihin ensimmäisessä maailmansodassa Saksan itärintamalla Riianlahdella ja Aa-joella. Rintamakomennuksensa jälkeen hänet siirrettiin pataljoonan pioneerikomppaniaan 23. syyskuuta 1917. Hän osallistui vuonna 1917 Libaussa järjestetyille rautatienrakennuskurseille.


title: Vilho Torniainen

text: Torniainen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan ryhmänjohtajaksi 1. jääkärirykmentin 1. jääkäripataljoonan 4. komppaniaan, josta hänet siirrettiin 24. maaliskuuta 1918 Kuolajärven pataljoonan 2. komppaniaan ja otti osaa sisällissodan taisteluihin Kuivitsassa ja Kilislammella.


title: Vilho Torniainen

text: Torniainen jäi sisällissodan jälkeen armeijan palvelukseen ja hän palveli joukkueenjohtajana Lapin ryhmän II pataljoonan 3. komppaniassa, josta hänet siirrettiin 15. tammikuuta 1919 alkaen 3. divisioonan tiedonantovälinekomppaniaan ja edelleen 15. joulukuuta 1920 alkaen Kenttälennätinpataljoonaan. Kenttälennätinpataljoonassa hän toimi nuorempana upseerina eri komppanioissa vuosina 1921–1929. Hänet siirrettiin 1. maaliskuuta 1930 pataljoonan koulupajan johtajaksi, mistä hänet siirrettiin aliupseerikoulun johtajaksi 25. syyskuuta 1930 samalla joukko-osaston nimi muuttui Viestipataljoona 2:ksi. Torniainen nimitettiin Viestipataljoona 2:n 2. komppanian päälliköksi 1. heinäkuuta 1933, josta hän siirtyi 1. toukokuuta 1934 päälliköksi 4. komppaniaan kunnes 1. tammikuuta 1938 hänet nimitettiin Viestirykmentin aliupseerikoulun johtajaksi.


title: Vilho Torniainen

text: Torniainen osallistui talvisotaan 11. divisioonan (myöhemmin 2. divisioona) viestikomentajana ja osallistui taisteluihin Keski-Kannaksella. Välirauhan aikana hänet siirrettiin Viestipataljoona 2:n komentajaksi ja edelleen Viestipataljoona l:n komentajaksi. Jatkosodan puhjettua hänet komennettiin Viestipataljoona 11:sta komentajaksi ja edelleen komentajaksi Viestipataljoona 1:een. Hän osallistui jatkosodan taisteluihin Korpiselkä-Tuulosjoki-Aunus-Syväri-Äänislinna akselilla. Sotien jälkeen Torniainen siirrettiin viestiupseeriksi Kymenlaakson sotilaslääniin ja palveli tehtävässä vuoteen 1947 saakka. Vuonna 1947 hänet nimitettiin Viestirykmentin II pataljoonan komentajaksi, missä tehtävässä hän oli siihen saakka, kun erosi vakinaisesta palveluksesta vuonna 1952.


title: Vilho Torniainen

text: Torniainen toimi useita kertoja radio–, puhelin– ja viestialiupseerikurssien johtajana ja oli vuosina 1922 ja 1928 käytännöllisen viestipalveluksen valvojana viestiupseerikursseilla. Hän toimi opettajana Suojeluskuntain päällystökoulun viestikursseilla vuonna 1929 ja piti vuonna 1927 viestikurssit Lahden suojeluskunnassa. Torniainen toimi Kenttälennätinpataljoonan kunnianeuvoston varajäsenenä vuosina 1927–1928 ja Viestipataljoonan kunnianeuvoston varajäsenä vuonna 1935 ja jäsenenä vuonna 1937.


title: Petsenegit

text: Petsenegit , ) olivat Keski-Aasian aroilta lähtöisin ollut turkinsukuinen puolipaimentolaiskansojen liittoutuma 700–1000-luvuilla. Heistä on jäänyt mainintoja bysanttilaisiin, arabialaisiin, muinaisvenäläisiin sekä länsieurooppaalaisiin lähteisiin.


title: Petsenegit

text:
Bysantin keisari Konstantinos VII mukaan osa petsenegeistä nimitti itseään nimellä "kangareiksi" ().
800-luvun lopun osa heistä nimitti itseään nimellä "patsynak" (petseneg) joutui siirtymään Euraasian aroseuduilta ilmaston muuttumisen (kuivuuden)
Askoldin kanssa noin vuonna (875, joka on kirjattu vanhimpiin kronikoihin ja jonka myös historioitsijat ovat vahvistaneet sekä ruhtinas Igorin kanssa (915, 920). Kasaarien kaanikunnan tuhoutumisen jälkeen (vuonna 965) Volgasta länteen olevien arojen herruus siirtyi petsenegeille. Petsenegisen hallussa oli tuolloin alue, jonka rajanaapureina olivat: Kiovan Venäjä, Unkari, Ensimmäinen Bulgarian valtakunta, Alaanit, Mordva sekä Länsi-Kazakstania asuttaneet oguzit.


title: Petsenegit

text: Vuonna 968 petsenegit piirittivät Kiovan, mutta heidät lyötiin taisteluissa. Vuonna 970 he osallistuivat Arkadiopolin taisteluun, mutta rusien ja bysanttilaisten rauhansopimuksen jälkeen (heinäkuussa 971) puhkesi uusi riita rusien ja petsenegien välillä. Vuonna 972 petsenegien ruhtinas Kurjan joukot tappoivat Kiovan suuriruhtinas Svjatoslavin Dneprin koskilla. Petsenegit tekivät vanhan skyyttien perinteen mukaan Svjatoslavin pääkallosta juomakulhon.


title: Petsenegit

text:
"Tällaiset ovat skyyttien sotatavat. Merkittävimpien surmaamiensa vihollisten pääkallojen kanssa he tekivät näin. Ensin sahaavat pääkallon yläosan kulmakarvoihin asti ja puhdistavat sen. Köyhä mies päällystää sen lehmännahalla ja sellaisenaan nauttii siitä. Rikkaat laittavat ulkopuolelle raakanahkaa ja sitten kultaavat sen sisäpuolelta ja käyttävät sitä juomakulhon sijaan."
990-luvulla rusien ja petsenegien välit huononivat uudelleen. Kiovan suuriruhtinas Vladimir Suuri löi (993) heidän joukkonsa Trubez-joen varrella, mutta vuonna 996 hän itse kärsi tappion Vasikolkovin kaupungin luona. Näiden tapahtumien vuoksi suuriruhtinas rakennutti arorajalleen vartiolinnoitusten ketjun, joiden välillä oli hyvin nopea ja tehokas varoitusjärjestelmä petsenegien hyökkäyksistä. 1000-luvulla poljaaniheimon kupeessa oli 13 eri petseneegiheimoa, jotka liikkuivat Tonavan ja Dneprin välimaastossa. Noin vuonna 1010 petsenegien välille tuli kiistoja. Ruhtinas Tirahin petsenegit ottivat uskokseen islamilaisuuden, kun taas kaksi läntistä heimoa (belemarnit ja pagumanidit: yhteensä 20 000 henkeä) ruhtinas Kegenin johdolla siirtyi Tonavan yli Bysantin valtakunnan alueelle keisari Konstantinos IX aikana Dobrudzhaan ja he kääntyivät ortodoksikristityiksi. Bysantin keisari suunnitteli saavansa heistä vartijakansan pohjoisrajalleen. Mutta vuonna 1048 ruhtinas Tirahin johdolla valtava määrä petsenegejä (melkein 80 000) ylitti jäätä pitkin Tonavan ja hyökkäsivät Bysantin balkanilaisia alueita vastaan.


title: Petsenegit

text: Petsenegit osallistuivat myös Kiovan veljesruhtinaiden Jaroslav Viisaan ja Svjatopolk I välisiin taisteluihin ollen jälkimmäisen puolella. Vuonna 1016 he osallistuivat Ljubetsen taisteluun, vuonna 1019 Altajoen taisteluun ja molemmilla kerroilla hävisivät ne.


title: Petsenegit

text: Viimeinen kirjallinen maininta rusien ja petsenegien taistelusta on Kiovan piiritys vuonna 1036, jolloin suuriruhtinaan joukot tuhosivat kaupunkia piirittäneet petsenegijoukot. Suuriruhtinas Jaroslav käytti taistelussa kahta taistelusiipeä: kiovalaiset ja novgorodilaiset. Tämän taistelun jälkeen petsenegejä ei mainita enää itsenäisinä, vaan he osallistuivat taisteluihin uuden liittolaisensa, berendien, kanssa. Heitä nimitettiin myös tsorni klobukeiksi (eli mustahatuiksi). Muisto petsenegeistä on jäänyt eloon myös myöhemmille ajoille kuten kirjallisuudessa rohkea Tselubei, joka ryhtyi Kulikovin taistelussa kaksintaisteluun. Häntä nimitettiin petsengiksi.


title: Petsenegit

text: Vuonna 1048 läntiset petsenegit asettuivat Tonavan alajuoksulle Moesiaan. Vuonna 1071 petsenegit olivat jossain roolissa Manzikertin taistelussa Bysantin armeija tuhosi heidät lopullisesti Aleksios I Komnenoksen johdolla 1091 Konstantinopolin luona. Jäljelle jääneet petsenegit sulautuivat vähitellen alueen muihin kansoihin.


title: Helenos

text: Helenos () oli kreikkalaisessa mytologiassa Priamoksen ja Hekaben poika ja Kassandran kaksosveli. Hän oli kuuluisa ennustuskyvystään, mutta hän toimi myös soturina Troijan sodassa.


title: Helenos

text: Pariin kuoleman jälkeen Helenos ajautui riitaa Deifoboksen kanssa siitä, kenelle Helena kuuluisi. Tultuaan lyödyksi hän pakeni Ida-vuorelle, josta kreikkalaiset hänet vangitsivat. Toisen version mukaan hän jätti kaupungin ja liittyi kreikkalaisiin omasta tahdostaan. Vaihtoehtoisesti hän joutui Odysseuksen ansaan tämän haluttua kuulla Helenoksen ennustuksen siitä, miten kaupunki kukistuisi.


title: Helenos

text: Helenos paljasti kreikkalaisten tarvitsevan hankkia Palladionin, tuoda Pelopsin luut Troijaan ja suostutella Neoptolemos liittymään mukaan sotaan. Myöhempien lähteiden mukaan Helenos kertoi Troijan hevosen olevan välttämätön sodan voittamiseksi. Sodan jälkeen Helenos asettui Epeirokseen.


title: Carole Quinton

text: Carole Quinton (s. 11. heinäkuuta 1936) on entinen brittiläinen yleisurheilija ja olympiamitalisti. Hänen päälajinsa oli 80 metrin aitajuoksu.


title: Carole Quinton

text: Quinton saavutti Kansainyhteisön kisoissa Cardiffissa 1958 hopeaa 80 metrin aitajuoksussa myötätuulituloksella 10,77 s. Myöhemmin samana vuonna Tukholman EM-kilpailuissa hän saavutti 4 × 100 metrin viestijuoksussa hopeaa ajalla 46,0 s sekä sijoittui 80 metrin aitajuoksussa neljänneksi ajalla 11,0 s. Rooman 1960 olympialaisissa hän saavutti aitajuoksussa hopeaa ajalla 10,9 s ja juoksi ensimmäisen osuuden viestissä, jossa Britannian joukkue hylättiin.


title: Gisela Birkemeyer

text: Gisela Birkemeyer (o.s. Köhler, s. 22. joulukuuta 1931) on entinen itäsaksalainen yleisurheilija ja olympiamitalisti. Hänen päälajinsa oli 80 metrin aitajuoksu.


title: Gisela Birkemeyer

text: Gisela Birkemeyer, silloiselta nimeltään Köhler, saavutti Melbournen 1956 olympialaisissa hopeaa 80 metrin aitajuoksussa ajalla 10,9 s. Lisäksi hän sijoittui kuudenneksi sekä 200 metrin juoksussa ajalla 24,3 s että 4 × 100 metrin viestijuoksussa ajalla 47,2 s. Tukholman EM-kilpailuissa 1958 Birkemeyer saavutti aitajuoksussa pronssia ajalla 11,0 s. Rooman 1960 olympialaisissa hän saavutti aitajuoksussa niin ikään pronssia ajalla 11,0 s.


title: Christa Stubnick

text: Christa Stubnick (o.s. Seliger, s. 12. joulukuuta 1933) on entinen itäsaksalainen pikajuoksija ja olympiamitalisti.


title: Christa Stubnick

text: Stubnick saavutti Melbournen 1956 olympialaisissa hopeaa sekä sadan että kahdensadan metrin juoksussa. Lyhyemmällä matkalla hänen loppuaikansa oli 11,7 s ja pidemmällä 23,7 s. Molemmilla matkoilla hän hävisi Australian Betty Cuthbertille. Hän oli mukana myös 4 × 100 metrin viestijuoksussa, jossa Saksan joukkue sijoittui kuudenneksi ajalla 47,2 s. Tukholman EM-kilpailuissa 1958 Stubnick saavutti 100 metrillä pronssia ajalla 11,8 s sekä sijoittui 200 metrillä viidenneksi ajalla 25,7 s.


title: Roquefort

text: Roquefort (oksitaaniksi ròcafòrt) on ranskalainen lampaan raakamaidosta valmistettu sinihomejuusto. Juusto on lieriön muotoinen, noin 10 cm paksu ja halkaisijaltaan 18–20 cm, ja se painaa 2,5–3,0 kg. Juustomassa on valkoista tai norsunluunväristä, murenevaa ja hieman kosteaa. Sen sisällä on vihreänharmaita homeen muodostamia juovia. Juustolla ei ole lainkaan kuorta, joten se pakataan yleensä metallifolioon. Roquefort on voimakkaan makuista ja tuoksuista.


title: Roquefort

text: Roquefortiin käytettävä maito on peräisin Aveyronin departementista ja sen lähiympäristöstä eteläisestä Ranskasta. Sen on oltava "Lacaune"-rotuisten lampaiden käsittelemätöntä täysmaitoa. Maito juoksetetaan viimeistään 48 tunnin kuluttua lypsämisestä. Siihen istutetaan "Penicillium roqueforti" -homeen itiöitä, jotka ovat peräisin Roquefort-sur-Soulzonin alueen luolista. Juustomassa sekoitetaan, rikotaan ja valutetaan ennen sen laittamista muottiin. Juusto kuivasuolataan, ja lopuksi se siirretään kypsymään luolaan. Juustoa kypsytetään vähintään 90 päivää. Lopullinen kypsyminen tapahtuu Combalou-vuoren luolissa Roquefort-sur-Soulzonin alueella. Luolat pysyvät tasaisen viileinä ja kosteina kalkkikivikalliossa olevien halkeamien aiheuttaman ilmavirran johdosta. Juustoa kypsytetään ensin vähintään kaksi viikkoa ilman pakkausta, jotta "Penicillium roqueforti" pääsee kasvamaan siinä riittävästi. Sen jälkeen juustot pakataan kääreisiin, ja kypsyminen jatkuu anaerobisesti. Juustojen varastointi, leikkaaminen ja pakkaaminen saa tapahtua vain Roquefort-sur-Soulzonin alueella.


title: Roquefort

text: Roquefortilla on EU:n alkuperäsuoja, joten vain rajatulla alueella ja tietyllä tavalla valmistettua juustoa saa myydä sen nimisenä. Roquefort sai tämän suojan ranskalaisista juustoista ensimmäisenä, vuonna 1925.


title: Hildrun Laufer

text: Hildrun Laufer (o.s. Claus, s. 13. toukokuuta 1939) on entinen itäsaksalainen pituushyppääjä ja olympiamitalisti.


title: Hildrun Laufer

text: Hildrun Claus saavutti Rooman 1960 olympialaisten pituushypyssä pronssia tuloksella 621 cm. Hän voitti neljänneksi sijoittuneen länsisaksalaisen Renate Junkerin kahdella senttimetrillä. Belgradin EM-kilpailuissa 1962 hän sijoittui kuudenneksi tuloksella 612 cm. Tokion 1964 olympialaisissa hän kilpaili avionimellään Laufer ja sijoittui pituushypyssä seitsemänneksi tuloksella 624 cm.


title: Rantaorneerot

text: Rantaorneerot ("Certhiaxis") on orneerojen heimoon kuuluva lintusuku.


title: Mustajärvi

text: Mustajärvi voi tarkoittaa seuraavia asioita:


title: Chantal Chawaf

text: Chantal Chawaf (s. 1943 Pariisi, Ranska) on ranskalainen kirjailija ja feministi. Hänen kirjojaan on julkaistu vuodesta 1974 lähtien.


title: Chantal Chawaf

text: Chawaf syntyi Pariisissa toisen maailmansodan aikana. Hän on opiskellut taidehistoriaa ja antiikintutkimusta École du Louvressa. Hän matkusteli ja asui joitakin vuosia Euroopassa, Lähi-idässä ja Pohjois-Amerikassa.


title: Chantal Chawaf

text: Vuonna 1974 hän julkaisi ensimmäisen kirjansa Éditions des Femmes'illa, joka on Antoinette Fouquen MLF:n (ranskalainen feminismiliike) yhteyteen perustama kustantamo. Chawafin ensimmäinen kertomus, "Retable: la rêverie", aloitti écriture fémininen. Muita tähän suuntaukseen kuuluvia kirjoja ovat "Cercoeur" (1975) ja "Maternité" (1979).


title: Chantal Chawaf

text: Chawafin kirjojen teemat käsittelevät muun muassa äiti-tytär-suhdetta sekä yrityksiä toteuttaa sanojen mahdollisuus vapauttaa naisen alitajunta, epäintellektualisoida naisen vartalo ja antaa ääni sisäiselle kokemukselle. Chawafin syntymää ja elämän antamista koskevat kirjoituksena ovat johtaneet hänen viimeisimmissä kirjoissaan nyky-yhteiskunnan ekokritiikkiin.


title: Chantal Chawaf

text:
Chawaf on matkustellut paljon Yhdysvalloissa, missä hänen töitään on käännetty ja tutkittu yliopistoissa. Hän on kirjoittanut useita romaaneja, yhden näytelmän ja kaksi esseetä, ja työskentelee toimittajana ranskalaisella kustantajalla.
Chawafin kirjoja ei ole käännetty suomen kielelle.


title: Johanna Hübner

text: Johanna Hübner (o.s. Lüttge, s. 10. maaliskuuta 1936) on entinen itäsaksalainen kuulantyöntäjä ja olympiamitalisti.


title: Johanna Hübner

text: Johanna Lüttge sijoittui kuulantyönnössä neljänneksi Tukholman EM-kilpailuissa 1958 tuloksella 15,19 m. Rooman 1960 olympialaisissa hän saavutti hopeaa tuloksella 16,61 m. Kultaa voittaneelle Tamara Pressille hän hävisi 71 senttimetriä. Belgradin EM-kilpailuissa 1962 hän kilpaili sukunimellä Hübner ja sijoittui kuulantyönnössä neljänneksi tuloksella 15,97 m.


title: Rantasalmi (yritys)

text: Rantasalmi Oy on maailman vanhin teollinen hirsitalojen valmistaja. Yhtiö hakeutui konkurssiin 28. syyskuuta 2010. Vuonna 2011 varpaisjärveläinen Lameco LHT Oy osti Rantasalmi Oy:n Rantasalmi Hirsitalot-tuotemerkin ja koko sen teollisen tuotannon. Lameco LHT Oy jatkaa hirsitalotuotantoa vanhoissa Rantasalmi Oy:n tiloissa Rantasalmella.


title: Rantasalmi (yritys)

text: Rantasalmi Oy:n perusti Osmo Ruotsalainen vuonna 1946. Metsäliitto (Metsä-Serla) osti yrityksen vuonna 1975 ja vuonna 1995 Pertti Karhinen. Vuosina 1997–2000 Rantasalmi Oy oli Finndomon hallussa. Sittemmin omistajaksi tuli jälleen Pertti Karhinen. Canelco Capital kuului aivan viime vaiheessa Rantasalmi Oy:n omistajiin.


title: Marija Pisareva

text: Marija Pisareva (s. 9. huhtikuuta 1934) on entinen neuvostoliittolainen korkeushyppääjä ja olympiamitalisti.


title: Marija Pisareva

text: Pisareva saavutti Melbournen 1956 olympialaisten korkeushypyssä hopeaa tuloksella 167 cm. Hän hävisi maailmanennätystä parantaneelle yhdysvaltalaiselle Mildred McDanielille yhdeksällä senttimetrillä ja jakoi hopeamitalin brittiläisen Thelma Hopkinsin kanssa.


title: Pillerinpyörittäjä (romaani)

text: Pillerinpyörittäjä on Katariina Sourin kirjoittama teos, joka on ilmestynyt 2010 Tammen kustantamana.


title: Pillerinpyörittäjä (romaani)

text: "Pillerinpyörittäjä" on Sourin kuudes romaani. Aiemmat hän on kirjoittanut nimellä Kata Kärkkäinen. Teos pohjautuu Sourin vuonna 1998 Ylelle tekemään kuunnelmaan. Kirjan ilmestyessä Sourilla on teokseen liittyvä samanniminen taidenäyttely Helsingissä 4-kuusi-galleriassa.


title: Pillerinpyörittäjä (romaani)

text: Todellisuuteen perustuva kertomus odotti kirjoittamista Sourin pöytälaatikossa parikymmentä vuotta. Idea siihen juontuu Sourin Playboy-vuosiin, jolloin Sourin (silloin Kärkkäinen) kuvan nähnyt amerikkalainen Edward-niminen mies alkoi kirjoittaa hänelle kirjeitä uskoessaan heidän tavanneen jossain toisessa ajassa. Miehen kuoleman jälkeen paljastui, että tämä oli testamentannut Sourille lantakuoriaiskorun, Skarabee-aiheisen pillerinpyörittäjäriipuksen.


title: Pillerinpyörittäjä (romaani)

text: Tarina alkaa, kun kuolemansairaaksi tuomittu Iisa yllättäen paranee. Sopeutuminen uuteen tilanteeseen ei suju ongelmitta, eikä apua ole edes nuoresta poikaystävästä. Taidemaalarin työkään ei enää tuota iloa.


title: Pillerinpyörittäjä (romaani)

text: Tarinaan lomittuvat lentomatkalla olevat Ben ja Oscar, joiden väkinäisistä keskusteluista alkaa paljastua Oscarin elämän ongelmia. Oscar kertoo jokaisessa elämässään kohtaamastaan naisesta, joka aina kuolee ennen häntä mutta jonka hän tällä kertaa päättää pelastaa ottamalla kohtalon omiin käsiinsä. Oscar suosittelee Benille luettavaksi kirjoittamaansa romaania karjankasvattaja Rigelistä, joka vaalii kuolleen vaimonsa muistoa oudolla ja muiden mieltä hämmentävällä tavalla. Myös Rigel taistelee kuolemaa vastaan, mutta hänet leimataan syylliseksi ja murhaajaksi. Ben pitää tarinaa epäuskottavana ja keksii ratkaisun Oscarin kohtalonkierteeseen.


title: Pillerinpyörittäjä (romaani)

text: Sourin romaani kurkistaa historiaan, ja sen henkilöt pyrkivät hallitsemaan omaa kohtaloaan etsiessään iankaikkista elämää.


title: Goldmanin alue

text: Algebrassa kokonaisaluetta "R" sanotaan Goldmanin alueeksi, jos sen osamäärien kunta on "R"-modulina äärellisviritteinen. Sanotaan myös, että alkuideaali "P" on Goldmanin ideaali, jos "R"/"P" on Goldmanin alue.


title: Kukonkorallipuu

text: Kukonkorallipuu ("Erythrina crista-galli") on suurikukkainen eteläamerikkalainen puu, jota kasvatetaan koristekasvina puistoissa. Se on Argentiinan ja Uruguayn kansalliskukka. Se kasvaa normaalisti 5–8 m korkeaksi, ja rungon halkaisija tyvessä on noin puoli metriä. Muiden hernekasvien tavoin kukonkorallipuunkin juuristossa elää ilmasta typpeä sitovia bakteereja.


title: Toril Moi

text: Toril Moi (s. 1953, Norja) on norjalainen kirjallisuustieteen professori ja feministi. Hän on "James B. Duke Professor of Literature and Romance Studies" -professuurin haltija Duke Universityssä.


title: Toril Moi

text: Aikaisemmin Moi on toiminut ranskan kielen lehtorina Oxfordin yliopistossa ja feministisen tutkimuksen keskuksen johtajana Bergenin yliopistossa Norjassa. Hän tutkii feminististä teoriaa ja naisten kirjallisuutta sekä kirjallisuuden, filosofian ja estetiikan yhtymäkohtia.


title: Toril Moi

text: Moin kirja "Sexual/Textual Politics: Feminist Literary Theory" (1985) on suomennettu vuonna 1990 nimellä "Sukupuoli, teksti, valta: feministinen kirjallisuusteoria".


title: At the Gates of Utopia

text: At the Gates of Utopia on italialaisen metalliyhtyeen Stormlordin toinen albumi, joka julkaistiin marraskuussa 2001. Levyn kappaleesta "I Am Legend" on tehty musiikkivideo.


title: Oikukas kuolema

text: Oikukas kuolema () on José Saramagon vuonna 2005 ilmestynyt romaani. Teos oli Saramagon oma suosikki hänen tuotannossaan. Erkki Kirjalaisen suomennos ilmestyi Tammen Keltaisessa kirjastossa vuonna 2008.


title: Oikukas kuolema

text: Veijo Hietala kirjoitti "Turun Sanomissa", että teos ei ole niinkään perinteinen juoniromaani kuin elämänfilosofinen tutkielma, jota hallitsee Saramagon vahva kertojanääni. "Helsingin Sanomissa" Jan Blomstedt kirjoitti, että Saramago onnistuu kertomisen taidollaan yhdistämään viisauden ja mielikuvituksellisen leikin.


title: Lothar Milde

text: Lothar Milde (s. 8. marraskuuta 1934 Halle) on entinen itäsaksalainen yleisurheilija ja olympiamitalisti. Hän on ainoa neljä EM-mitalia saavuttanut kiekonheittäjä.


title: Lothar Milde

text: Milde saavutti ensimmäisen arvokisamitalinsa Belgadin EM-kilpailuissa 1962, kun hänen tuloksensa 55,47 m riitti pronssimitaliin. Budapestin EM-kilpailuissa 1966 itäsaksalaiset saavuttivat kolmoisvoiton. Milde sijoittui pronssille tuloksella 56,80 m ja voitti neljällä senttimetrillä puolalaisen Edmund Piątkowskin. Méxicon 1968 olympialaisissa Milde ylsi maansa kiekonheittäjistä ainoana mitaleille; hän sai hopeaa tuloksella 63,08 m. Ateenan EM-kilpailuissa 1969 hän saavutti pronssia tuloksella 59,34 m ja jätti neljän senttimetrin erolla tšekkoslovakialaisen Ludvík Daněkin mitalien ulkopuolelle. Helsingin EM-kilpailuissa 1971 Milde saavutti tuloksella 61,62 m uransa neljännen EM-mitalin, väriltään hopeaa.


title: Hartmut Losch

text: Hartmut Losch (11. syyskuuta 1943 – 26. maaliskuuta 1997) oli itäsaksalainen kiekonheittäjä.


title: Hartmut Losch

text: Losch saavutti Budapestin EM-kilpailuissa 1966 kiekonheitossa hopeaa tuloksella 57,34 s. Myös kilpailun muut mitalit menivät samaan maahan. Méxicon 1968 olympialaisissa Losch sijoittui neljänneksi tuloksella 62,12 m. Ateenan EM-kilpailuissa 1969 hän voitti kultaa tuloksella 61,82 m. Helsingin EM-kilpailuissa 1971 hän sijoittui viidenneksi tuloksella 60,86 m. Viimeisen kerran hän osallistui arvokisoihin Münchenin 1972 olympialaisissa mutta jäi karsintaan tuloksellaan 56,54 m.


title: Detlef Thorith

text: Detlef Thorith (s. 27. syyskuuta 1942) on entinen itäsaksalainen kiekonheittäjä.


title: Detlef Thorith

text: Thorith voitti kiekonheitossa kultaa Budapestin EM-kilpailuissa 1966 tuloksella 57,42 m. Hän voitti maanmiehensä Hartmut Loschin kahdeksan senttimetrin turvin ja Lothar Milde varmisti itäsaksalaisten kolmoisvoiton. Münchenin 1972 olympialaisissa Thorith sijoittui kuudenneksi tuloksella 62,42 m.


title: Siegfried Pachale

text: Siegfried Pachale (s. 24. lokakuuta 1949) on entinen itäsaksalainen kiekonheittäjä.


title: Siegfried Pachale

text: Pachale sijoittui Rooman EM-kilpailuissa 1974 kiekonheitossa neljänneksi tuloksella 61,20 m. Hän hävisi pronssimitalisti Ricky Bruchille 80 senttimetriä. Montréalin 1976 olympialaisissa Pachale sijoittui viidenneksi tuloksella 64,24 m.


title: The Kiss of Dawn

text: The Kiss of Dawn on suomalaisen rockyhtye HIMin vuonna 2007 julkaisema single. Kappale löytyy Venus Doom-albumilta ja Digital Versatile Doom-livealbumilta. Kappale on omistettu Ville Valon itsemurhan tehneelle ystävälle.


title: Puun pintakäsittely

text: Puuta voidaan pintakäsitellä päällystämällä se jollakin tai imeyttämällä siihen jotakin pintakäsittelyainetta. Puun väriä voidaan myös muuttaa polttamalla. Puun lämpökäsittely ei kuitenkaan ole pintakäsittelyä, koska se vaikuttaa koko puukappaleen ominaisuuksiin.


title: Puun pintakäsittely

text:
Petsi värjää puun imeytyessään siihen.
Lakkaamalla puuhun saadaan läpinäkyvä suojaava kalvo.


title: Puun pintakäsittely

text:
Puuta voidaan maalata erilaisilla öljy-, muovi-, keitto-, tai maitomaaleilla.
Esimerkiksi pellavaöljy ja risiiniöljy soveltuvat puun pintakäsittelyyn.
Puuta voidaan käsitellä erilaisilla puuvahoilla.
Puun pintaa voidaan tummentaa kuumentamalla sitä voimakkaasti.


title: Maorisodat

text: Maorisodat olivat joukko konflikteja Britannian ja Uuden-Seelannin alkuperäisväestön eli maorien välillä vuosina 1845–1872. Waitangin sopimus oli taannut maoriheimojen oikeudet omiin alueisiinsa, mutta maorit olivat alkaneet myydä maitaan uudisasukkaille. Tästä syystä Britannia sääti lain, jonka mukaan Uudessa-Seelannissa maata sai myydä vain kruunulle. Uudisasukkaat eivät olleet tähän tyytyväisiä, vaan alkoivat asuttaa maorien alueita ostamatta niitä. Maorit vastustivat toimintaa ja myöhemmin osapuolten välille syttyi sota.


title: Maorisodat

text: Ensimmäinen yhteenotto tapahtui 1843, kun Uuden-Seelannin Eteläsaarella sijaitsevan Nelsonin kaupungin asukkaat yrittivät vallata lisää maata. Maorit tappoivat heistä 22 Wairaun verilöylyssä. Lipputankosota käytiin 1845 Pohjoissaarella, ja siitä alkoi varsinainen sota. Vaikka Pohjoissaaren yhteenotossa oli kyse eri maoripäälliköiden välienselvittelyistä, britit ottivat siihen osaa kannattamiensa heimopäälliköiden puolella. Tämä johti uudisasukkaiden tekemien hyökkäysten sarjaan, joita Britannia tuki joukoillaan.


title: Maorisodat

text: Vaikka maorien etuna oli alueen tuntemus, heillä ei ollut toivoa lyödä paljon suurempia brittijoukkoja ensimmäisissä yhteenotoissa. Tästä syystä maorit luopuivat melko nopeasti väkivallasta ja kompromissiratkaisuna oli, että brittien lait tulivat voimaan vain kaupungeissa, ja maorit hallitsivat muita alueita.


title: Maorisodat

text: Vuonna 1859 Uuden-Seelannin eurooppalaisväestö oli kasvanut 60 000 henkeen, eli heitä oli suurin piirtein yhtä paljon kuin maoreja. Väestön yhä kasvaessa uudisasukkaat alkoivat taas painostaa maoreja ja valtasivat lisää maata. Maorien keskuudessa nousi kuningasliike, joka ajoi maorien yhdistämistä samanlaisen monarkian alaisuuteen kuin Britanniassa oli. Tämä liike kävi taistelua brittejä vastaan 1860-luvulla. Sotatoimet johtivat maorikoulujen lopettamiseen.


title: Maorisodat

text: Viimeiset yhteenotot olivat Te Kootin sota ja Titokowarun sota. Vaikka nämä olivat varsinaisen sodan viimeiset yhteenotot, konfliktit jatkuivat eri muodoissa aina vuoteen 1916 saakka.


title: Maorisodat

text: Britit rankaisivat maoreja kapinoinnista ja ottivat haltuunsa 16 000 neliökilometriä maata. Vaikka osa näistä maa-alueista myytiin tai annettiin takaisin, suurinta osaa ei palautettu. Maiden menetyksellä oli suuri vaikutus paikallisten maoriheimojen talouteen ja elämäntapaan. Kiistat maa-alueista jatkuvat vielä nykypäivänäkin ja tapauksia käsitellään edelleen oikeudessa.


title: L. Lowry Mays

text: Lester Lowry Mays (s. 24. huhtikuuta 1935 Houston, Texas) on yhdysvaltalainen liikemies ja yritysjohtaja. Hän toimi perustamansa Clear Channel Communicationsin toimitusjohtajana ja johtokunnan puheenjohtajana vuoteen 2004 saakka.


title: L. Lowry Mays

text: Mays toimi pankkiirina vuoteen 1972 asti, jolloin hän perusti San Antonio Broadcasting Companyn ja hankki ensimmäisen radioasemansa. Pian tämän jälkeen Mays osti myös sanantoniolaisen WOAI-aseman, josta tuli yhtiön ensimmäinen niin sanottu Clear Channel -asema. Nykyään yhtiöllä on 1 200 radio- ja 41 televisioasemaa Yhdysvalloissa ja toimintaa 66 eri maassa.


title: L. Lowry Mays

text: L. Lowry Mays nimettiin Radio Hall of Fameen vuonna 2004.


title: Ambianit

text: Ambianit olivat belgikansa, jolla sanottiin olleen 10 000 aseistettua miestä vuoden 57 eaa. Julius Caesarin Belgican sotaretken aikana. He alistuivat Caesarin valtaan. Heidän maansa sijaitsi Samaran laaksossa (nykyinen Somme); ja heidän pääkaupunkinsa "Samarobriva", myöhemmin "Ambiani" ja "Civitas Ambianensium", on arveltu olevan nykyinen Amiens. He osallistuivat suureen kansannousuun roomalaisia vastaan, mikä on kuvattu seitsemännessä kirjassa Caesarin "Gallian sota" -teoksessa.


title: Saint Mary Cayon

text: Saint Mary Cayon on yksi Saint Kitts ja Nevisin 14:stä kunnasta. Se sijaitsee Saint Kittsin saarella ja sen keskus on Cayon ja muita kyliä ovat Lodge, Ottley’s, Little Italy, Spooner’s ja Keys. Kunnan pinta-ala on 15 km² ja asukasluku 3 374 (vuonna 2001). Sen rajakunnat ovat Christ Church Nichola Town, Trinity Palmetto Point ja Saint Peter Basseterre.


title: Christ Church Nichola Town

text: Christ Church Nichola Town on yksi Saint Kitts ja Neviksen 14:stä kunnasta. Se sijaitsee Saint Kittsin saaren itärannikolla ja sen keskus on Nichola Town. Muita kyliä ovat Bourryeux, Lodge Village, Mansion, Molyneux (suurin kylä) ja Phillips. Kunnan pinta-ala on 18 km² ja väkiluku 2 059 (vuonna 2001). Kunnan rajanaapureita ovat Saint John Capesterre, Saint Thomas Middle Island, Trinity Palmetto Point ja Saint Mary Cayon.


title: EARTO

text:
EARTO () on Euroopan unionin alueen sekä Kanadan ja Taiwanin teknologisen tutkimuksen organisaatioiden etujärjestö. Se toimii neuvostonsa kokousten, työryhmien, seminaarien ja suositusraporttien toteutuksen kautta. Sen toimipaikka on Brysselissä.
EARTO perustettiin vuonna 1999, kun EACRO (European Association of Contract Research Organisations) ja FEICRO (the Federation of European Industrial Co-operative Research Organisations) yhteisöt yhdistyivät. Nykyään EARTO on voittoa tuottamaton yhdistys, joka on rekisteröity Belgiaan.


title: EARTO

text: EARTOn jäsenorganisaatioissa työskentelee 150 000 tutkijaa, ja niiden liikevaihto on noin 15 miljardia euroa.


title: Vääräkosken kanava

text: Vääräkosken kanava sijaitsee Heinävedellä Heinäveden reitin varrella Kermajärven ja Joutsenveden välillä. Kanava rakennettiin vuosina 1903–1905 samaan aikaan kun Heinäveden reitille rakennettiin myös Kerman, Vihovuonteen ja Pilpan kanavat. Vääräkosken kanavan pituus on 240 metriä, ja siinä ei ole sulkuja. Alusten suurin sallittu leveys on 7,1 metriä, syväys 1,8 metriä ja mastonkorkeus 9,5 metriä.


title: Vääräkosken kanava

text: Kanavassa on jyrkkä kaarre, joka yhdessä voimakkaan virtauksen kanssa haittaa alusten liikennöintiä. Aiemmin liikennettä ohjasi vahti vuonna 1910 valmistuneesta tornista käsin. Nykyään liikennettä ohjataan automaattisilla liikennevaloilla.


title: Väätämönsalmen kanava

text: Väätämönsalmen kanava sijaitsee Mikkelissä entisen Anttolan kunnan alueella Louhiveden ja Luonterin välisellä reitillä. Suluttoman kanavan pituus on 600 metriä ja se rakennettiin 1834 ruoppaamalla paikalla ollut salmi kanavaksi. Suurin sallittu alusten leveys kanavassa on 11,8 meträ, syväys 2,4 metriä ja mastonkorkeus 12,0 metriä.


title: Väätämönsalmen kanava

text: Väätämönsalmen kanavan kautta kulki ensimmäinen laivareitti Mikkelistä Saimaalle. Vuonna 1836 liikenne siirtyi kulkemaan Vuolteen kanavan kautta ja 1874–1877 uusi reitti avattiin Kirkkotaipaleen ja Varkaantaipaleen kanavien kautta.


title: Stig Fredriksson

text: Stig Algot Bengt Fredriksson (3. syyskuuta 1929 Porvoo – 25. marraskuuta 2008 Porvoo) oli taidemaalari.


title: Stig Fredriksson

text:
Fredriksson opiskeli Vapaassa Taidekoulussa 1944–1949, Suomen Taideakatemian koulussa 1947–1948. Vuonna 1958 hän oli viisi kuukautta kansainvälisellä taideleirillä Portugalissa.
Fredriksson oli ahkera yhdistysihminen. Hän toimi muun muassa Suomen Taiteilijaseurassa, Kordelinin säätiössä ja oli jäsenenä valtion kuvataidetoimikunnassa.


title: Stig Fredriksson

text: Fredrikssonin töitä oli esillä ensimmäisen kerran 1947, ja hänen ensimmäinen yksityisnäyttelynsä oli Porvoossa vuonna 1951. Sittemmin hän on pitänyt näyttelyitä 2000-luvun alkuun saakka niin Helsingissä kuin Porvoossakin.


title: Stig Fredriksson

text: Fredrikssonin töissä on pallon muodolla ollut keskeinen osa sen jälkeen kun hän päätyi abstraktiin taiteeseen. Lempinimeksi hänelle vakiintui Boll-Fredriksson.


title: Stig Fredriksson

text: Fredrikssonin töitä ovat hankkineet monet kokoelmat, kuten Ateneumin ja Amos Andersonin taidemuseot.


title: A Little Bit Crazy

text: A Little Bit Crazy on suomalaisesta Popeda-yhtyeestä tunnetun kitaristi Costello Hautamäen debyyttialbumi sooloartistina. Se julkaistiin vuonna 1988.


title: A Little Bit Crazy

text: Albumin kaikki kappaleet paitsi W. A. Mozartin "Eine kleine Nachtmusik" ovat Hautamäen käsialaa. Sanoituksissa on ollut apuna Joe Vestich. Levy sai kriitikoilta nuivan vastaanoton, ja myyntilistallakin se oli parhaimmillaan vain sijalla 28. Tuottajaksi piti alun perin tulla Richard Stanley, mutta hän ei kuitenkaan muilta työkiireiltään ehtinyt.


title: A Little Bit Crazy

text:
CD-versio levystä ilmestyi vuonna 2003.
Vierailijat


title: Kiistaton mestari

text:
Kiistaton mestari () on ammattinyrkkeilyssä nimitys henkilölle, joka on kaikkien merkittävien liittojen tunnustama senhetkisen painoluokkansa mestari.
Ennen 1960-lukua useimmat mestareista olivat kiistattomia mestareita. Termiä käytettiin kuitenkin harvoin. Kun mestareita oli vain yksi, piti hänet kukistaa, että tuli kiistattomaksi mestariksi. NYSAC (New York State Athletic Commission) ryhtyi tunnustamaan nyrkkeilijöitä kiistattomiksi mestareiksi vuodesta 1920 lähtien. National Boxing Association (NBA) perustettiin vuonna 1921 ja alkoi tunnustaa mestareita vuonna 1927.


title: Beetlehem-kirkko

text: Beetlehem-kirkko oli ruotsalaisen metodistiseurakunnan kirkkorakennus Turussa Eerikinkadun ja Käsityöläiskadun kulmauksessa. Se purettiin vuonna 1971.


title: Beetlehem-kirkko

text: Turun ruotsalainen metodistiseurakunta sai tontin itselleen vuonna 1911 senaatin päätöksellä. Kyseinen seurakunta oli perustettu jo 1887 ja oli siitä asti toiminut seurakuntalaisten kodeissa, Richterin talossa Multavierulla sekä parissa huoneistossa Kristiinankadun varrella. Jatkuvasti he olivat keränneet varoja voidakseen rakennuttaa oman kirkkorakennuksen.


title: Beetlehem-kirkko

text: Seurakunnan pappina toimi tuolloin Walter Hülphers, joka oli nuoruudessaan saanut arkkitehtikoulutuksen.Seurakunnassa elänyt perimätieto kertookin kirkon olevan nimenomaan hänen käsialaansa, ja virallisen kirkon piirtäjän August Krookin väitetään vain viimeistelleen ja puhtaaksipiirtäneen suunnitelman.


title: Beetlehem-kirkko

text: Kirkon peruskiven muuraus tapahtui elokuussa 1911, ja kahdeksan kuukauden kuluttua voitiin jo pitää kirkon vihkiäisjumalanpalvelus. Kirkko oli rakennettu pystyhirsistä ja rapattu ulkoa, ja sen urakoi rakennusmestari Anton Salviander. Ulkopuolelta kirkko edusti ruotsalaista vapaakirkkotyyliä, sisältä jugendia. Ikkunoiden lasimosaiikin teki taiteilija Willy Baer, joka teki myös ensimmäisen alttarikuvan, joka korvattiin vuonna 1913 taiteilija Alexandra Frosterus-Såltinin maalaamalla alttaritaululla. Kirkon pääoven yläpuolella oli hiekkakivestä veistetty karitsa, minkä vuoksi osa turkulaisista kutsui kirkkoa 'lammaskirkoksi'.